Politika: Veljović o prioritetima policije - BalkaniYUm.TV '); } //]]>\nVeljović o prioritetima policije\nPrioritet policije će biti borba protiv kriminala i korupcije i rad na ispitivanju 24 sporne privatizacije, rekao direktor policije Milorad Veljović dodajući da očekuje da ti predmeti budu završeni do kraja godine. Nikad nisam imao problema sa Ivicom Dačićem, istakao Veljović.\nDirektor policije Milorad Veljović izjavio je da će prioritet policije u narednom periodu biti borba protiv kriminala i korupcije i rad na ispitivanju 24 sporne privatizacije i da očekuje da ti predmeti budu završeni do kraja godine.\nVeljović je na prvoj konferenciji za novinare nakon što je ponovo izabran na funkciju direktora policije rekao da je policija preuzela obavezu ispitivanja tih privatizacija i poručio da u tom radu neće biti pošteđenih ni privilegovanih.\nRekao je da očekuje da će do kraja godine ti predmeti biti završeni, ne želeći da prejudicira rezultate rada na njima.\nJedan od prioriteta njega kao direktora policije i Ministarstva unutraštnjih poslova jeste da odbegli narko-bos Darko Šarić bude priveden pravdi.\nVeljović je napomenuo da se za Šarićem intenzivno traga i da postoje izvesna saznanja i napredak, ali da ne želi da o tom slučaju ništa prejudicira.\nPrema njegovim rečima, prioritet će biti i da policija bude što bolje opremljena i obučena.\nVeljović je poručio da je njegova obaveza i da će nadalje raditi na depolitizaciji policije i da ona bude što više odvojena od politike.\nNisam u sukobu s Dačićem\nDirektor policije istakao je da sa premijerom Srbije i ministrom unutrašnjih poslova Ivicom Dačićem nikada nije imao problema.\n"To što je neko van direkcije policije, van Ministarstva unutrašnih poslova, a možda i u okviru ministarstva i policije, pokušao da pravi veštački sukob, to je problem tih ljudi i to će vrlo brzo isplivati", dodao je Veljović.\nUpitan o spekulacijama da je bilo političkim pritisaka u vezi sa izborom direktora policije, Veljović je napomenuo da na njega nije vršen bilo kakav pritisak, a da on sam sigurno nije pokušavao da lobira u vezi sa bilo čim.\nVeljović je zahvalio onima koji su imali poverenja u njega i u to da može da nastavi da obavlja posao direktora policije u interesu građana.\nNa pitanje u vezi sa dugotrajanim procesom izbora direktora, Veljović je rekao da je to ipak mesto koje zaslužuje da se "ne lomi preko kolena".\nVeljović je naveo da je njegov posao da policija i direkcija policije budu ti koji će doprineti da Ministarstvo unutraših polsova bude najbolje ministarstvo i ima poziciju i ulogu koja mu pripada.\n"Ako ja radim dobro svoj posao sigurno će i ministar biti dobar. Ako ja i direkcija policije ne radimo dobro svoj posao onda smo svi u problemu, a pre svega ja", istakao je Veljović.\nDirektor policije je poručio da će policija raditi po zakonu, a novinarima da će se potruditi da saradnja bude podignuta na još viši nivo i da će policija uvek biti otvorena za javnost jer nema šta da krije.


Kim slavi 10 godina na čelu vojske Severne Koreje\nTanjug 30. decembra 2021. 13:50\nPJONGJANG – Vladajuća Radnička partija Severne Koreje istakla je danas, povodom 10.godišnjice dolaska Kim DŽong Una na mesto vrhovnog komandanta vojske, da je on ojačao „borbeni duh“ svih stanovnika države.\nKim je imenovan za vrhovnog komandanta vojske 30. decembra 2011., nakon smrti svog oca i prethodnika, Kim Džong Ila, istog meseca, a „Rodong Simun“, glasilo Centralnog komiteta partije, saopštio je danas da Kim „budi u ljudima patriotizam” i da će zahvaljujući njemu „moćna socijalistička zemlja sigurno izaći kao pobednik“ kao i da je njena „budućnost ružičasta“, prenosi Kjodo.\nSeverna Koreja priznaje da se trenutno suočava sa teškom krizom i problemima u snabdevanju hranom, delimično zbog prirodnih katastrofa i usporenih trgovinskih aktivnosti sa Kinom, njenim najbližim i najuticajnijim ekonomskim saveznikom u uslovima pandemije korona virusa.\nNa diplomatskom frontu, direktni pregovori između Severne Koreje i SAD su u zastoju više od dve godine, pri čemu je malo verovatno da će administracija predsednika Džozefa Bajdena lako pristati na ustupke i ublažavanje sankcija bez čvrstih dokaza o denuklearizaciji Pjongjanga, navodi Kjodo.\nSeverna Koreja je izrazila nespremnost da vodi bilateralne pregovore sa SAD ukoliko Vašington ne odustane od onog, što Pjongjang smatra neprijateljskim stavom,a dve države nemaju diplomatske odnose.\nVladajuća Radnička partija Severne Koreje je započela plenarni sastanak Centralnog komiteta u ponedeljak, saopštila je državna Korejska centralna novinska agencija, na kome će biti razmotrena sva aktuelna pitanja, a nije precizirano kada će ova sednica biti završena.


SVA “ŠKODINA” POSTROJENJA – AUTOSRBIJA.CLUB\n› ŠKODA je zaista internacionalna kompanija. Iako je Češka još uvek dom brenda ŠKODA, automobili s krilatom strelom na znački silaze s proizvodnih traka i u drugim zemljama, pa čak i na drugim kontinentima.\nBeograd, 17. decembar 2020 – Tradicionalni češki proizvođač automobila trenutno u ponudi ima deset modela putničkih automobila: CITIGOe iV, FABIA, RAPID, SCALA, OCTAVIA, SUPERB, KAMIQ, KAROQ, KODIAQ i ENYAQ iV. Kompanija je aktivna na više od 100 tržišta širom sveta, a ŠKODA automobili proizvode se praktično u celom svetu.\nČeška je uvek bila i uvek će biti dom brenda ŠKODA. ŠKODA ima tri pogona u svojoj zemlji:\nmenjači za ŠKODA i druge brendove VW grupe proizvode se u Vrchlabíju, a automobili i baterije proizvode se u Mlada Boleslav i Kvasiny. Pogledajte jedan radni dan u proivodnom pogonu u Kvasiny.


Sara Erani - Blic Sport\nDok je Serena Vilijams overavala plasman u treću rundu Australijan opena, njena starija sestra Venus je plakala od bolova u meču protiv Italijanke Sare Erani.\nTENISKA ZVEZDA PALA NA DOPING TESTU Sara Erani u suzama: Ja nisam varalica!\nItalijanska teniserka Sara Erani nije mogla da prikrije suze na konferenciji za novinare koju je sazvala nakon što ju je Međunarodna teniska federacija (ITF) suspendovala na dva meseca zbog dopinga.\nZBOG DOPINGA Sara Erani suspendovana na dva meseca\nItalijanska teniserka Sara Erani suspendovana je na dva meseca nakon što je na doping testu u februaru bila pozitivna na zabranjenu supstancu letrozol.\nKRAJ NA STARTU Krunićeva završila takmičenje u Bukureštu\nAleksandra Krunić izgubila je u prvom kolu turnira u Bukureštu od Italijanke Sare Erani 6:3, 6:2, a meč je trajao nešto više od jednog sata.\nSara Erani ubedljivo osvojila turnir u Dubaiju: Uvek sam spremna da se mučim\nItalijanka Sara Erani osvojila je turnir u Dubaiju, pošto je u finalu pobedila 47. teniserku sveta Čehinju Barbaru Stricovu u dva seta - 6:0, 6:2.\nJelena odlična u Žuhaju\nJelena Janković pobedila je na startu u Žuhaju Italijanku Saru Erani sa 6:4, 7:5. Sledeća protivnica Srpkinje u C grupi biće Karolina Pliškova (Češka).\nVelika ratnica preti Ani: Serena izgubila četiri gema na putu do polufinala\nSerena Vilijams opravdala je ulogu favorita u četvrtfinalu Rolan Garosa pošto je eliminisala italijansku teniserku Saru Erani izgubivši samo četiri gema 6:1, 6:3.\nDulgeru skoro tri sata mučila Šarapovu: Maša na Lisicki, Venus protiv Sare Erani\nMarija Šarapova sastaće se sa Sabinom Lisicki u trećem kolu US opena, a u ovoj rundi protivnica Andree Petković biće Karolina Voznijacki.\nJeleni nestalo strpljenje protiv Erani, eliminisana u osmini finala Rolan Garosa\nJelena Janković nije uspela da se plasira u četvrtfinale Rolan Garosa pošto je poražena od Sare Erani iz Italije sa 7:6(5), 6:2 u susretu koji je trajao minut preko dva sata.\nJubilarna 60. titula za neprikosnovenu Serenu, Erani deklasirana u finalu Rima\nNajbolja teniserka današnjice, Serena Vilijams, deklasirala je Saru Erani u finalu rimskog teniskog turnira Premijer serije sa 6:3, 6:0.\nJanković: Dobra nedelja pred Rolan Garos\nSrpska teniserka Jelena Janković rekla je da je zadovoljna kako je odigrala Masters u Rimu uprkos porazu u polufinalu od Italijanke Sare Erani i dodala da jedva čeka početak Rolan Garosa.\nOd vođstva do padova u završnici setova: Poraz Jelene, Erani u finalu Rima\nJelena Janković poražena je u polufinalu Rima od Sare Erani sa 6:3, 7:5 posle 110 minuta igre. Iako je zahvaljujući brejkovima imala vođstvo u oba seta, nije uspela da dođe do trijumfa i potencijalnog srpskog derbija sa Anom Ivanović, kojoj predstoji duel sa Serenom Vilijams.\nŠarapova izgubila tri gema protiv Erani, u finalu Štutgarta čeka Anu ili Jelenu\nMarija Šarapova plasirala se u finale turnira u Štutgartu pošto je, izgubivši samo tri gema, eliminisala italijansku teniserku Saru Erani sa 6:1, 6:2, dok će se za trofej boriti protiv pobednice duela Jelena Janković - Ana Ivanović.\nErani nagradu "Srce" za 2013. godinu prosledila u humanitarne svrhe\nItalijanska teniserka Sara Erani dobitnica je nagrade "Srce" za 2013. godinu, koja se dodeljuje igračicama za nastupe u Fed kupu, saopšteno je iz Međunarodne teniske federacije (ITF).\nNa Li se pobedom nad Erani pripremila za duel sa Jankovićevom\nKineskinja Na Li ostvarila je prvu pobedu u beloj grupi završnog mastersa u Istanbulu pošto je savladala italijansku teniserku Saru Erani sa 6:3, 7:6(5).


Prevod originalnog poziva Ivet Hardi, predsednice ASSITEJ International koji se nalazi na internet strani: https://secure.avaaz.org/en/petition/Ensure_Creativity_remains_a_UNESCO_priority/?fBnwEfb\nOpšte prihvaćena je činjenica da je kreativnost osobina koju je neophodno podsticati ukoliko želimo da opstanemo i napredujemo u 21.veku.\n„Kreativnost je podjednako važna koliko i obrazovanje i pismenost, i moramo je tako i vrednovati“, izjavio je Ken Robinson, svetski priznati stručnjak iz oblasti obrazovanja. Jedan od najboljih načina za podsticanje kreativnosti jeste kroz umetničko obrazovanje, koje bi trebalo da bude dostupno svakom detetu. Kreativnost je neophodna za podsticanje ekonomskog, društvenog i kulturnog razvoja, kao i za iznalaženje rešenja za brojne izazove sa kojima se svet danas suočava.\nUNESKO se već neko vreme bavi analizom i rangiranjem po prioritetu oblasti kojima se bavi, pri čemu onim oblastima koje se najniže rangiraju sledi elimincija. Program kreativnosti, kom pripada i umetničko obrazovanje, stavljen je na poslednje mesto među oblastima koje pokriva UNESCO i preti mu eliminacija. Ukoliko do toga dođe, sav neprocenjivi rad koji je UNESCO ulagao u ovu oblast, a gde spadaju mapa puta umetničkog obrazovanja, međunarodne konferencije iz oblasti umetničkog obrazovanja, međunarodna nedelja umetničkog obrazovanja, kao i svi ostali projekti koji se tiču umetničkog obrazovanja i kreativnosti u najširem smislu, biće prekinuti i lišeni podrške. Osim toga, vlade će time dobiti još jedno opravdanje da umetničko obrazovanje ne smatraju prioritetom, kao i da prestanu sa promovisanjem umetnosti za decu i mlade.\nMeđutim, situacija nije beznadežna ukoliko se nešto preduzme. Države članice će na generalnoj konferenciji UNESCO-a u novembru doneti definitivnu odluku. Ukolko ubedimo naše državne delegacije da kreativnost treba visoko rangirati, možemo sprečiti da ona bude eliminisana sa liste prioriteta.\nPodstičemo vas, zato, da potpišete ovu peticiju da UNESCO zadrži kreativnost i umetničko obrazovanje kao jedne od ključnih prioriteta. Takođe vas molimo da kontaktirate Nacionalne komisije za saradnju sa UNESCO-m u svojim matičnim državama i da izrazite zabrinutost po pitanju toga na koji način će kreativnost ubuduće biti rangirana na listi UNESCO-vih programa, da zatražite njihov savet i da ih zamolite za saradnju.\nSpisak nacionalnih komisija sa imenima i kontakt-informacijama trenutnih predsednika i generalnih sekretara možete naći na internet stranici:\nHvala što uzimate učešća u ovoj izuzetno važnoj inicijativi.\nIvet Hardi (Yvette Hardie), predsednica ASSITEJ International


Sastanak ministara Dedića i Fakibabe: Turska će nastaviti uvoziti bh. poljoprivredne proizvode\nFederalni ministar poljoprivrede, vodoprivrede i šumarstva Šemsudin Dedić danas je u zgradi Vlade FBiH u Sarajevu s ministrom prehrane, poljoprivrede i stočarstva Republike Turske Ahmetom Eşrefom Fakibabom razgovarao o dosadašnjoj saradnji i realizaciji aktuelnih projekata, kao i njihovom unapređenju u narednom periodu.\nSusretu je prisustvovao i ambasador Republike Turske u BiH Haldun Koç.\n- BiH je za Tursku veoma značajna zemlja, uvijek smo je smatrali bliskom i bratskom i tako ćemo i nastaviti. Republika Turska će nastaviti uvoziti bh. proizvode i raditi na njihovom razvoju i u budućnosti, s ciljem da to doprinese prosperitetu bh. građana - izjavio je ministar Fakibaba nakon sastanka.\nurski ministar doputovao je u BiH s delegacijom turskih stručnjaka koji će zajedno s predstavnicima Vijeća ministara BiH održati sastanke i razgovarati upravo o tim temama.\nMinistri Fakibaba i Dedić najavili su da bi do kraja godine u BiH trebao biti održan poslovni forum predstavnika firmi dviju zemalja iz oblasti poljoprivrede i stočarstva.\n- Pored izvoza mesa, ministar će sa saradnicima razmotriti projekte izvoza brašna, ulja, bijelog sira i maline, za koje smo danas tražili kvote, kako bi i za ove proizvode povećali izvoz iz naše zemlje – naglasio je Dedić.\nMinistar Fakibaba je, vezano za povlašteni uvoz roba iz BiH, prokomentirao da njihova vodilja nije profit, nego ostvarenje mogućnosti da ovakav plasman roba doprinese boljem standardu bh. građana.\n- Sve kvote koje već postoje će biti nastavljene, odnosno sav izvoz iz BiH i uvoz u Tursku bit će nastavljen - kazao je Fakibaba, dodajući da će o određivanju tih kvota dvije zemlje uvijek zajednički odlučivati.


BARAJEVO :: PROSEČAN ROD KUKURUZA OD 4 DO 5 TONA PO HEKTARU\nPROSEČAN ROD KUKURUZA OD 4 DO 5 TONA PO HEKTARU\nBerba kukuruza na području opštine Barajevo privodi se kraju. Po prvim procenama može se očekivati prosečan rod, tako da nema bojazni da se ponovi 2012. godina kada na mnogim parcelama roda uopšte nije ni bilo.\nKasnije kretanje vegetacije u proleće 2013. godine uslovilo je pomeranje početka setve kukuruza što je prouzrokovalo da se berba kukuruza završi sredinom oktobra meseca kada je optimalan rok za završetak setve ozimih strnih žita.\nPrinos kukuruza je uslovljen nizom faktora od kojih su temperatura i visina i raspored padavina tokom vegetacije jedani od presudnih. U vegetacionom periodu 2013. godine visina i raspored padavina nisu išli na ruku rastu i razvoju kukuruza što je uslovilo da prosečan prinos merkantilog kukuruza u našoj Opštini varira od 4 do 5 tona po hektaru, u zavisnosti od mikriklimatskih karakteristika, tako da je na pojedinim parcelama zabeležen prinos znatno niži od prosečnog a na pojedinim i preko 7 tona po hektaru.\nPosejana površina pod kukuruzom ove godine je bila oko 1.300 hektara tako da je ukupan prinos merkantilnog kukuruza ove godine oko 5.850 do 6500 tona.


Beograd – EXIT Life Stream\nPrestonica Srbije i metropola koja ne spava\nGlavni grad Srbije izgrađen je na raskrsnici puteva, na ušću Save u Dunav, i mnogi ga s pravom nazivaju „kapijom Balkana“ i „vratima srednje Evrope”.\nOvaj grad sa sobom nosi duboko kulturno i istorijsko nasleđe, koje se između ostalog ogleda i u velikom broju muzeja: Narodnog, Vojnog muzeja, Muzeja savremene umetnosti i Muzeja Nikole Tesle. Brojni spomenici koji su vremenom postali svojevrsni simboli grada, kao što su Pobednik, Spomenik knezu Mihajlu ili nekadašnja rezidencija kraljevske porodice Beli dvor, govore o burnoj istoriji Srbije i srpske prestonice.\nJedinstven pečat daje mu lokacija – nalazi se na ušću dveju velikih reka – Save i Dunava – s čije obale su uređena i popularna šetališta ispunjena parkovima, ali i restoranima i kafićima koji su pretežno na splavovima s kojih se uživa u čarobnom pogledu na reku i na sam grad.\nUkrašen delima poznatih srpskih i svetskih uličnih umetnika, kvart Savamala na samoj obali Save prepun je galerija, kulturnih centara, i kafića sa živom muzikom koji stvaraju opuštenu atmosferu i pozivaju posetioce da naprave pauzu i odmore se od gradske gužve i vreve.\nNezaboravan provod garantuju brojni klubovi s modernim muzičkim izrazom u kojima dobre zabave ima na pretek, kao i tradicionalne kafane sa živom muzikom i pesmama čije reči možda nećete razumeti, ali ćete njihovu dušu svakako osetiti.\nOvaj nadaleko čuven noćni život srpske prestonice nadenuo je Beogradu epitet grada koji nikad ne spava!\nPrethodna objava(Ne)poznate zanimljive činjenice\nSledeća objavaPlanine i nacionalni parkovi


KROJAČKI rad je umetnost dizajniranja, krojenja, doterivanja i dorade odeće.\nKrojač, trgovac koji profesionalno izrađuje, popravlja ili menja mušku i žensku odeću i odela, uz mnogo znanja i nit kreativnosti može pristojno da živi od svog rada.\nIako je još sredinom 20. veka masovna industrijska proizvodnja odeće počela da kroji sudbinu ovog zanata, što je dovelo da znatnog smanjenja broja profesionalnih krojača danas, pravi poznavaoci kvaliteta materijala i ručnog rada postoje i spremni su da plate uslugu majstora.\nCentar za programe podrške privredi i mikro, malim i srednjim privrednim društvima (MMSPD) Privredne komore Srbije, daje smernice za otvaranje krojačkog salona i ulazak u elitno društvo starih zanata, krojača i krojačica - šnajdera i šnajderki.\nZa pokretanje krojačkog salona potreban je poslovni prostor, u zakupu ili u sopstvenom vlasništvu. Neophodna oprema za obavljanje krojačkih usluga su šivaća mašina, pegla, ogledalo, krojačka lutka, materijali za šivanje, makaze, krede, krojački santimetar, igle, konci...\nNajčešći oblik registracije u APR-u je preduzetnik, šifra delatnosti: 1413 Proizvodnja ostale odeće. Svi zaposleni moraju da imaju obuku za protivpožarnu zaštitu i obuku za zaštitu na radu. Pored toga potreban je Akt o proceni rizika na radnom mestu. Bar jedan zaposleni mora da ima položen test prve pomoći, osim ukoliko među zaposlenima ima neko ko je završio medicinsku školu.\nNOVE KASE I RAČUNI, BEZ NOVIH TROŠKOVA: Privredna komora Srbije vodi vas kroz proces e-Fiskalizacije\n30. 09. 2021. u 17:40\nPKS krojačice dizajn preduzetnik Započni biznis


Okolišanje za narodno pitanje – BiGportal.ba\nOkolišanje za narodno pitanje\nPiše: Slobodan Ikonić\nMogućnost referendumskog izjašnjavanja o pravno obavezujućem sporazumu sa Prištinom, odnosno o izmenama Ustava Srbije koje se tiču budućeg statusu Kosova i Metohije, izaziva nedoumice oko referendumskog pitanja, pa i svrhe samog referenduma\nTačno pre godinu dana predsednik Srbije Aleksandar Vučić izjavio je da želi da otvori društveni dijalog o Ustavu i odnosu prema KiM, kao i o odnosu prema regionu, a koji će trajati tri, šest i više meseci. Da će se tako videti „gde je naša politika“, gde vidimo Srbiju u narednom periodu i kakva je politika za koju se borimo i šta je njen sadržaj. Ali je i upozorio da treba „da zaboravimo da smo mi jedini koji odlučuju. Da znamo kakva je uloga Albanaca. Da stvari postavimo u racionalnu ravan, na nacionalni nivo i da na takav način o tome razgovaramo…“\nKOSOVO U USTAVU Takozvani unutrašnji dijalog o Kosovu još uvek traje, ali su slabi izgledi da iznedri neko genijalno ili makar kompromisno rešenje unutar Srbije, a sve se više pominje da bi se pitanje Kosova moglo naći na referendumu.\nNagađanja o eventualnom ulasku u raspravu o promenama tih delova Ustava podstaknuta su najavama da bi Beograd uskoro mogao da objavi svoj predlog uređenja odnosa sa Prištinom. Jer, stav srpskih vlasti da je za normalizaciju odnosa potreban kompromis u dubokom je raskoraku sa odredbama Ustava koje se tiču statusa Kosova i koje su veoma striktne.\nU Ustavu Srbije donetom 2006. godine Kosovo se izričito pominje tri puta.\nNajpre u preambuli, zatim u zakletvi predsednika Republike, i u odeljku o teritorijalnoj organizaciji u kojem se definiše položaj autonomnih pokrajina. Za promenu bilo koje od odredbi koje se odnose na Kosovo potrebna je odluka dve trećine poslanika u Skupštini Srbije.\nZa prve dve – preambulu i tekst zakletve predsednika Republike – promena bi morala da prođe i referendum. Za odredbu koja se tiče Kosova u odeljku o teritorijalnoj organizaciji ne bi bilo potrebno referendumsko izjašnjavanje, proističe iz ustavnog teksta.\nI od Prištine se, kako piše njihova štampa, traži promena ustava kako bi se izašlo u susret konačnom sporazumu sa Beogradom. Priština bi, navodi „Koha ditore“, trebalo da dozvoli dodatne nadležnosti i odgovornosti za Zajednicu srpskih opština, a kao deo paketa sporazuma pominje se i, kako se tvrdi, stolica Kosova u Ujedinjenim nacijama. Ali se, takođe, navodi da za opoziciju i predstavnike civilnog društva u Prištini svaki kompromis koji izlazi iz okvira ustava nanosi štetu političkoj i institucionalnoj funkcionalnosti Kosova.\nREFERENDUM I REFORME Danas, posle niza incidenata i napada na Srbe u našoj južnoj pokrajini, predsednik Vučić, plašeći se da su Albanci rešili da uz nečiju prećutnu ili suštinsku podršku ne samo unesu nemire i strah u Srbe, već i da preduzmu neke druge mere, u vezi s rešenjem statusa KiM kaže da „niko neće ništa kriti“ od građana Srbije i da je referendum jedan od mogućih načina izjašnjavanja građana o tom pitanju. „Od ljudi niko neće da krije ništa, kada budemo imali nešto sa čim budemo mogli da izađemo pred ljude, izaći ćemo pred narod, a jedan od načina je i referendum. Ako budete želeli da menjate Ustav, moraćete da idete na referendum“, kazao je predsednik Srbije za Radio-televiziju Srbije. Mada je ostalo nejasno ko bi to želeo da menja Ustav, i zašto?\nBiće da su to isti oni koji su i nametnuli sadašnju situaciji na KiM, ali im ta „realnost“ kao takva nije dovoljna na dugi rok, pa traže da sve bude u skladu sa pravom. Vreme im curi a na jasnoći norme insistiraju da bi cela operacija dobila i legalitet i legitimitet. Briselski sporazum, očigledno, nije dovoljan jer su tu i dalje glavne prepreke Helsinška povelja, Povelja UN i Rezolucija 1244 Saveta bezbednosti UN.\nSadašnji Ustav nema ni evrointegrativnu klauzulu, bez čega Srbija ne može da postane članica EU. Delovi aktuelnog Ustava o statusu Kosova, pravosuđu, političkom sistemu i pristupanju EU najvažnije su stvari koje bi trebalo promeniti. Oblast pravosuđa je, prema akcionom planu za pregovore sa EU, trebalo reformisati do kraja prošle godine, ali se oteglo. To je obaveza koju je Srbija preuzela i Akcionim planom za poglavlje 23, a glavna zamerka odnosi se na način izbora sudija i članova Visokog saveta sudstva i Državnog veća tužilaca.\nReforma je stoga izvesna do kraja ove godine, pa je jedna od teorija da će se među njima sakriti pitanje Kosova, to jest, ukoliko vlast proceni da je nepopularno da na referendum ide sa jasnim pitanjem samo o Kosovu.\nS druge strane, predsednik Srbije Aleksandar Vučić izjavio je za „Večernje novosti“ da je „u interesu Srbije da postigne pravno obavezujući sporazum sa Albancima“, ali i „da za njegovo postizanje mora postojati široka saglasnost i većinska volja srpskog društva“.\nPOLITIČKI AKTI Ukoliko pravno obavezujući sporazum zadire u postojeća ustavna rešenja neophodno je da se o njemu raspravlja u Skupštini Srbije, a budući da bi se menjala i pojedina ustavna rešenja, bio bi neophodan i referendum za izmenu Ustava. Problem je što se, u ovom trenutku, ne zna sadržaj pravno obavezujućeg sporazuma, kojim bi, ujedno, bio određen i njegov pravni put. Tako, recimo, profesor Ustavnog prava na Pravnom fakultetu Univeziteta Union Bogoljub Milosavljević zapaža da, ukoliko je to, po sadržini, politički akt, onda bi dovoljan bio samo potpis predsednika Srbije Aleksandra Vučića i ne bi postojala obaveza da pravno obavezujući sporazum usvoji Skupština Srbije. S tim u vezi, ne treba izgubiti iz vida da je i Briselski sporazum svojevremeno, čak i na Ustavnom sudu, protumačen kao „politički sporazum“.\nMnogi pravni eksperti nisu jedinstveni u oceni koja je procedura neophodna da bi jedan takav sporazum, kakav je pravno obavezujući, postao važeći. Docent Pravnog fakulteta u Beogradu Tanasije Marinković je mišljenja da možda nije potrebno ni redefinisati sadašnje odredbe o Kosovu i Metohiji u Ustavu, navodeći da se one mogu tumačiti poput nekadašnjeg člana ustava Nemačke pre ujedinjenja koji je predviđao primenu propisa i na ostatak teritorije kada za to dođe vreme, što bi bilo u skladu sa mišljenjima pobornika „zamrznutog konflikta“.\nDrugi pak navode dve mogućnosti – izjašnjavanje pre ili posle zaključenja sporazuma. Vladan Petrov, profesor Ustavnog prava na Pravnom fakultetu u Boegradu, smatra da bi bolje bilo kada bi to bilo urađeno pre zaključenja sporazuma, kako bi se „građani izjasnili kakav je status Kosova kao entiteta. Ono što je granica i što nikako ne bi trebalo dati je međunarodno-pravni subjektivitet, što uključuje i članstvo u Ujedinjenim nacijama. Sve ostalo može biti predmet pregovora o tom sporazumu“, zaključio je Petrov.\n(NE)JASNO PITANjE U svakom slučaju, suština svakog referenduma ogleda se u formulaciji pitanja jer, i jasno referendumsko pitanje može biti dvosmisleno. Recimo, da li bi referendumsko pitanje moglo biti: „Da li ste za potpisivanje pravno obavezujućeg dokumenta sa Prištinom?“, što bi bilo podložno tumačenjima šta taj sporazum znači. Upravo zato Dušan Proroković iz Centra za strateške alternative, u izjavi za „Dojče vele“, kaže da pitanje mora biti što jasnije. „Šta bi značilo da li ste ili niste za potpisivanje sveobuhvatnog dokumenta, ako se u samom referendumskom pitanju ne konstatuje šta bi mogla da bude sadržina tog dokumenta?“, pita se on. „Dakle, dao bi se legitimitet Vladi Srbije da potpiše takav dokument, građani bi se o tome izjasnili, a ne bi imali nikakav uticaj na to kako bi taj dokument izgledao. Vlast može da pribegne takvoj meri, da izdejstvuje podršku, a da onda nastavi pregovore, ali to niti doprinosi stabilnosti niti je rešenje“, dodaje Proroković.\nAli i sam referendum, kao najdemokratskiji način izražavanja, može pokazati i svoju drugu stranu, kada često masu zavede ka politici koja ne donosi uvek dobro. U Britaniji još traju polemike da li je „Bregzit“, odnosno referendum o izlasku iz EU, bio dobar ili loš potez. Uostalom, zar se i Jugoslavija nije raspala i kroz niz referenduma, što dodatno upozorava da tako delikatno pitanje kao što je status i budućnost KiM treba dobro odmeriti i videti šta je i kako u srpskom nacionalnom interesu, a šta nije.\nAko ne bude postignuta potrebna većina, promeni Ustava u vezi sa pitanjima sadržanim u podnetom predlogu koji nije usvojen, ne može se pristupiti u narednih godinu dana.\nPiše: Slobodan Ikonić za pecat.co.rs


Sigurnosna kompanija tužena zbog hakerskog napada iz 2007.\nVesti, 10.07.2018, 10:30 AM\nDva osiguravajuće kuće tužile su kompaniju Trustwave koja se bavi sajber bezbednošću i zaštitom sa zahtevom da isplati naknadu za osiguranje koje je isplaćeno njihovom klijentu, navodeći da Trustwave mesecima nije otkrio malvere na mreži oštećenog klijenta, što je dovelo do jednog od najvećih incidenata u deceniji posle 2000. godine. Iz Trustwavea su odgovorili da je tužba besmislena.\nDve osiguravajuće kuće su Lexington Insurance i Beazley Insurance, a kompanija koja je bila njihov klijent je jedan od vodećih platnih procesora Heartland Payment Systems.\nU januaru 2009. godine, Heartland je objavio da je došlo do ogromne povrede sigurnosti mreže, i da je napadač ukrao podatke sa više od 100 miliona platnih kartica više od 650 klijenata Heartlanda, koji su čuvani na njegovim sistemima.\nNakon ovog razarajućeg napada, jednog od najvećih u u toj deceniji, Heartland je isplatio preko 148 miliona dolara po osnovu različitih tužbi, dok je ostale troškove i troškove remedijacije Heartland ostao dužan svojim klijentima.\nS obzirom da je Heartland bio osiguran, osiguravajuće kuće su posle napada isplatile 30 miliona dolara kompaniji, i to Lexington Insurance 20 miliona dolara, a Beazley Insurance 10 miliona dolara.\nMeđutim, krajem prošlog meseca osiguravajuće kuće su pokrenule građanske parnice pred sudom u Ilinoisu, u pokušaju da nadoknade svoje troškove, tvrdeći da firma Trustwave sa kojom je Heartland imao ugovor o pružanju usluga nije ispunila svoje obaveze koje je imala po ugovoru sa platnim procesorom.\nOsiguravajuće kuće tvrde da kompanija Trustwave Holdings, Inc., sa sedištem u Čikagu, nije otkrila SQL injection napad koji je napadač koristio kako bi hakovao sisteme Heartlanda 24. jula 2007. godine. Pored toga, osiguranja kažu da Trustwave nije uspeo da otkrije ni da su napadači instalirali zlonamerne programe na serverima platnog procesora 14. maja 2008. godine, te da nije upozorio Heartland o ovom događaju. U tužbi se navodi i da Trustwave nije otkrio bilo kakve znake sumnjivih aktivnosti tokom svojih revizija koje je za Heartland obavljao skoro dve godine u skladu sa ugovorom.\nU tužbi se takođe navodi da je Visa posle napada izvršila pregled servera Heartlanda i otkrila da Trustwave nije pravilno sertifikovao Heartland kao PCI DSS kompatibilan. PCS DSS označava industrijski standard za sigurnost podataka platnih kartica, i svaka kompanija mora dobiti atest pre nego što joj bude dozvoljeno da obrađuje podatke o platnim karticama.\nU tužbi se tvrdi da je Visa otkrila da je Trustwave ignorisao činjenice da Heartland nije ima firewall, da je koristio lozinke dobijene od proizvođača, da nije imao dovoljnu zaštitu za sistem za skladištenje podataka sa kartica, da nije dodelio jedinstvenu identifikaciju svakoj osobi sa pristupom sistemu i nije vršio nadzor nad serverima i podacima u redovnim intervalima. Sve ovo su pravila PCI DSS standarda. Ipak, Visa je saopštila tada da je uprkos svim problemima na Heartlandovoj mreži, Trustwave obezbedio PCI DSS atest. Visa je kasnije zabranila Heartlandu da angažuje Trustwave.\nNavodeći izveštaj kompanije Visa i druge dokumente objavljene posle napada, osiguravajuće kuće tvrde da je Trustwave kriv za nemar. Osim toga, u tužbi se tvrdi i da je Trustwave prekršio i ugovore koje je potpisao sa Heartlandom, na osnovu kojih je trebalo da pruža usluge obezbeđenja. Zbog svega navedenog, dve osiguravajuće kompanije sada traže odštetu od najmanje 30 miliona dolara.\nTrustwave kaže da je tužba beskorisna i da je kompanija pokrenula tužbu u Delaveru protiv dva osiguranja. Iz kompanije su rekli da su oni dali ocenu Heartlandu za usaglašenost sa PCI DSS standardom, ali da ta ocena, kako i stoji u ugovoru ne garantuje da kompanija koja je ocenjivana nije ili ne može biti hakovana. Iz Trustwavea kažu i da oni nisu upravljali informatičkom sigurnošću Heartlanda i da Heartland nikada krivicu za napad nije pripisao Trustwaveu, niti je kompanija ikada podnela bilo kakvu tužbu protiv Trustwavea.\nTrustwave je, međutim, i ranije tužen u sličnim slučajevima. Šta više, ovo je treći put da je Trustwave tužen. Bankarski konglomerat je tužio Trustwave 2014. zbog svoje uloge u hakovanju Targeta, ali je tužba odbačena.\nDrugi put kompanija je tužena 2016. zbog jednog napada iz 2013. godine kada su ukradeni podaci o 300000 platnih kartica korisnika kazina.


Reciklaža tonera-da ili ne? – RTVSANTOS\nTagged: dopuna, reciklaža, štampač, toneri\nReciklaža bilo koje materije se smatra dobrim činom. Ljudima uglavnom u razvijenijim zemljama je sasvim normalna pojava reciklaža, međutim kod nas je to još u fazi „razvoja“. Mora se urezati u svest, a kako bi imali i neke rezultate u vezi toga, moramo početi učiti u školi i naučiti svoju decu da se otpadak kategorizuje.\nNije to drugačije ni sa tehničkim i električnim aparatima/delovima, gde pripada i reciklaža tonera i kertridža. Na prvi mah se čini da je to nešto komplikovano i ljudi ga uglavnom ne razumeju. Međutim, moramo istaći da je reciklaža isto što i dopunjavanje tonera/kertridža. Kako to? U suštini, ako dopunimo praznu toner kasetu ili inkjetkertridž to podrazumeva ponovnu upotrebu starog, što bi inače bacili.\nPostoji dva vida reciklaže: prvi smo već razjasnili i zasniva se na profesionalnoj dopuni, dok drugi vid podrazumeva odnošenje kertridža na mesta gde se sakuplja elektronsko smeće, rastavljaju ih i delove razvrstavaju po tipovima materijala. Ovi materijali će ponovo biti upotrebljeni u industriji raznih delatnosti. Naravno, na ovaj način ćemo vrlo puno pomoći i u razvoju nekih domaćih preduzeća, ali ćemo i očuvati svoju životnu sredinu. Treba naglasiti, da je veoma bitno, da oni ne budu bačene na isto mesto sa drugim potrošnim kancelarijskim materijalima.\nPored pomenutih pozitivnih karakteristika dopune i reciklaže značajna je i ušteda koju ćete ostvariti spomenutim procesom. Ukoliko se odlučite za dopunu istrošene kasete, Vi ćete mnogo uštedeti na štampanju ili fotokopiranju u kancelariji. Prilikom kupovine multifunkcionalnog uređaja ili štampača, raspitajte se o njegovim delovima koji se lako kvare ili se moraju nakon određenog vremena dopuniti. Prodavci, pa čak i članci na internetu, možda i iskustva drugih će Vam pomoći da se lakše opredelite za jedan određeni model.\nUkoliko često koristite uređaje za štampanje morate znati da se oni habaju i dolazi do neželjenih kvarova delova. Da bi izbegli ove probleme preporučujemo da ih ne vadite, nedeljno jednom odštampajte po jedan dokumenat u boji i potrudite se da ga odmah odnesete na dopunu nakon istrošenosti.\nReciklaža ili dopuna se ne može izvršiti uvek, jer se kasete ili kertridži troše i njihovi sitni, mali delovi se habaju. Negativne asocijacije u vezi dopune se najčešće argumentuju u prilog tvrdnje da će ovakav toner/kertridž ugroziti sam štampač, da će kvalitet štampe biti manji i da toner gubi na svom kapacitetu.\nNa Vama je da odlučite da li ćete kupiti nov toner ili ćete se opredeliti za reciklažu, ali uvek imajte u vidu da je dopuna mnogo isplatljivija i čuva Vašu okolinu.\nPrevious Post: Najčitanije vesti u nedelji za nama\nNext Post: Predata peticija za hitno rešavanje problema vode u Zrenjaninu (foto, video)


Nemačko „da“ oružju - 22.06.2016, Sputnik Srbija\nNemačko „da“ oružju\nNemačka kancelarka Angela Merkel naglasila je danas posvećenost njene vlade jačanju istočnog krila NATO, nekoliko dana nakon što je njen ministar spoljnih poslova... 22.06.2016, Sputnik Srbija\n© AFP 2021 / Tolga BozogluNemačka kancelarka Angela Merkel\nNemačka kancelarka Angela Merkel naglasila je danas posvećenost njene vlade jačanju istočnog krila NATO, nekoliko dana nakon što je njen ministar spoljnih poslova upozorio da „zveckanje oružjem“ može da pojača napetosti sa Rusijom.\nRojters prenosi da je Merkelkova rekla da će Nemačka nastaviti angažovanje u redovnom dijalogu sa Rusijom, ali da, takođe, vidi „nove pretnje“ u blizini Evrope i da je odlučna da poveća davanja za vojsku i ojača savezništvo u okviru NATO-a.\n„(Nemačka koaliciona) vlada u celini je dala saglasnost na odluku NATO-u da u dugoročnom periodu treba da odvajamo dva odsto bruto domaćeg proizvoda na troškove odbrane. Mislim da će to podržati svi u vladi…To je pozicija vlade“, rekla je nemačka kancelarka na konferenciji za novinare nakon sastanka sa poljskim zvaničnicima.\nRojters podseća da je ministar spoljnih poslova Nemačke Frank-Valter Štajnmajer izazvao buru komentarima izjavom da ne treba ljutiti Rusiju.\n„Ono što sada ne bi trebalo da radimo jeste da potpalimo situaciju glasnim zveckanjem oružjem i kreštavim ratnim pokličima“, kazao je Štajnmajer za nemački list „Bild“.\nŠtajnmajerov portparol je u utorak negirao da su se ministrove opaske direktno odnosile na vežbe NATO i planove za povećanje trupa Alijanse u istočnoj Evropi.


Otvoreni Parlament | 136. sednica Odbora za ustavna pitanja i zakonodavstvo\nSednica broj: 136\nNa Predlog zakona, podneto je 107 amandmana, a Odbor je ocenio da su svi amandmani u skladu s Ustavom i pravnim sistemom Republike Srbije.\nU nastavku sednice, članovi Odbora razmotrili su 12 podnetih amandmana na Predlog zakona o izmenama i dopunama Zakona o privrednim društvima, koji je podnela Vlada i ocenili da su svi podneti amandmani u skladu s Ustavom i pravnim sistemom Republike Srbije.\nNa Predlog zakona o izmenama i dopunama Zakona o javnom dugu, koji je podnela Vlada, podneto je 14 amandmana, a Odbor je ocenio da su svi u skladu s Ustavom i pravnim sistemom Republike Srbije.\nNa Predlog zakona o izmenama i dopunama Zakona o sprečavanju pranja novca i finansiranja terorizma, podneto je 55 amandmana, a Odbor je ocenio da su svi amandmani u skladu s Ustavom i pravnim sistemom Republike Srbije.\nOdbor je razmotrio i predloge amandmana na Predlog zakona o izmenama i dopunama Zakona o rokovima izmirenja novčanih obaveza u komercijalnim transakcijama, kojih je podneto 13, a na sednici je ocenjeno da su svi podneti amandmani u skladu s Ustavom i pravnim sistemom Republike Srbije.\nNa Predlog zakona o izmenama i dopunama Zakona o Centralnom registru obaveznog socijalnog osiguranja, narodni poslanici podneli su šest amandmana, a članovi Odbora ocenili su da je svih šest u skladu s Ustavom i pravnim sistemom Republike Srbije.\nNa Predlog zakona o dopunama Zakona o Carinskoj tarifi, koji je podnela Vlada, podneto je 12 amandmana, a članovi Odbora ocenili su da su svi podneti amandmani u skladu s Ustavom i pravnim sistemom Republike Srbije.\nČlanovi Odbora ocenili su da je od 13 amandmana podnetih na Predlog zakona o izmenama i dopunama Zakona o igrama na sreću, koji je podnela Vlada, svih 13 u skladu s Ustavom i pravnim sistemom Republike Srbije.\nNa Predlog zakona o izmenama i dopunama Zakona o duvanu, podneto je ukupno devet amandmana, a Odbor je ocenio da su svi ovi amandmani u skladu s Ustavom i pravnim sistemom Republike Srbije.\nNa Predlog zakona o izmenama i dopuni Zakona o Centralnoj evidenciji stvarnih vlasnika, narodni poslanici podneli su četiri amandmana, a Odbor je ocenio da su u skladu s Ustavom i pravnim sistemom Republike Srbije.\nNa Predlog zakona o dopunama Zakona o prekršajima, koji je podnela Vlada, podneto je 11 amandmana, a Odbor je ocenio da su svi podneti amandmani na Predlog zakona u skladu s Ustavom i pravnim sistemom Republike Srbije.\nNa Predlog zakona o izmenama i dopuni Zakona o posredovanju u prometu i zakupu nepokretnosti podneto je 13 amandmana, a Odbor je ocenio da je svih 13 amandmana u skladu s Ustavom i pravnim sistemom Republike Srbije.\nČlanovi Odbora razmotrili su i Predlog zakona o izmenama i dopunama Zakona o Vojsci Srbije, Predlog strategije odbrane Republike Srbije, Predlog strategije nacionalne bezbednosti Republike Srbije, Predlog odluke o upotrebi Vojske Srbije i drugih snaga odbrane u multinacionalnim operacijama van granica Republike Srbije, Predlog zakona o potvrđivanju Sporazuma između Vlade Republike Srbije i Vlade Češke Republike o saradnji u oblasti odbrane i Predlog zakona o izmenama i dopunama Zakona o upravljanju migracijama, koje je podnela Vlada, u načelu, a članovi Odbora ocenili su da su predlozi u skladu s Ustavom i pravnim sistemom Republike Srbije.\nSednici je predsedavao predsednik Odbora Đorđe Komlenski, a prisustvovali su članovi i zamenici članova Odbora Aleksandra Majkić, Živan Đurišić, Vesna Marković, Srbislav Filipović, Krsto Janjušević, Bojan Torbica, Milena Ćorilić i Petar Petrović.\nPoslednji put ažurirano: 18.12.2019, 12:05


Predstavnici Opštine Zvezdara posetili Hram Pokrova presvete Bogorodice - Beogradski Portal\nPredstavnici Opštine Zvezdara posetili Hram Pokrova presvete Bogorodice\nPredsednik Gradske opštine Zvezdara Vladan Jeremić, predsednik Skupštine GO Zvezdara Aleksandar Eror, član opštinskog Veća GO Zvezdara Slavko Babić i direktor JKP „Gradska čistoća” Marko Popadić posetili su Hram Pokrova presvete Bogorodice u Kajmakčalanskoj ulici u kome ih je primio starešina Hrama prorojerej stavrofor Jovica Vićentijević.\nJeremić je rekao da se Gradska opština Zvezdara trudi da neguje dobre odnose sa predstavnicima svih zvezdarskih nstitucija, a da je saradnja sa Srpskom pravoslavnom crkvom posebno važna.\n„Zbog velikog broja vernika koji posećuju objekte Srpske pravoslavne crkve na opštini, Gradska opština Zvezdara je odlučila da sredstvima iz budžeta ove godine pomogne izvođenje radova u Hramu Pokrova presvete Bogorodice i Hramu Svetog Trifuna u Malom Mokrom Lugu. Ovo je prvi put da su sredstvima iz budžeta Opštine omogućeni radovi na verskim objektima na Zvezdari, a prethodnih godina sredstva iz budžeta bila su opredeljena za KBC „Zvezdara” i Policijsku stanicu Zvezdara ”-rekao je Jeremić i istakao da će Opština sredstvima iz budžeta nastaviti da pomaže rad institucija na svojoj teritoriji.\nMarko Popadić je rekao da su radnici JKP „Gradska čistoća” spremni da pomognu održavanje važnih događaja u Hramu Pokrova presvete Bogorodice i istakao značaj saradnje Opštine i SPC kao i drugih institucija kako bi građanima Zvezdare bio omogućen kvalitetniji život.\nStarešina Hrama Jovica Vićentijević je zahvalio Gradskoj opštini Zvezdara i JKP „Gradska čistoća” istakavši da je saradnja verskih i državnih institucija veoma važna, a da će radovi na sanaciji Hrama Pokrova presvete Bogorodice koje će finansijski podržati Opština Zvezdara omogućiti bolje uslove za sveštenstvo Hrama kao i vernike koji dolaze u crkvu.


Samir H. – Stranica 5 – www.zrkkrivaja.com\nRukometašice Krivaje pobjedom otvorile novu sezonu Premijer lige\n4. listopada 2020. Samir H.\nRukometašice Krivaje večeras su na domaćem terenu u okviru prvog kola Premijer lige Bosne i Hercegovine za rukometašice, savladale ekipu ŽRK Borac, rezultatom 25:23 (14:13). Ponovljeni susret odigran je večeras, obzirom da ekipa ŽRK Borac zbog bojkota prvog kola, nije doputovala u Zavidoviće proteklog vikenda. Večerašnji susret bolje su otvorile gošće, koje su do desete minute susreta imale prednost od […]\n8. ožujka 2020. Samir H.\nRukometašice Krivaje u okviru 13. kola Premijer lige Bosne i Hercegovine gostovale su u Mostaru kod ekipe ŽRK Katarina gdje su upisale ubjedljivu pobjedu rezultatom 25:42 (10:18). Od samog početka susreta ekipa Krivaje imala je rezultatsku prednost. Već sredinom prvog poluvremena plus osam golova prednosti za ekipu Krivaje 5:13. Do kraja prvog dijela gošće su sačuvele visoku prednost, pa se […]


Šećera i vode – život u Prihvatilištu za odrasla i stara lica\nPre petnaest meseci, kada je proglašena pandemija koronavirusa, mnogi od nas prisetili su se beskućnika i beskućnica i shvatili da mere samoizolacije i policijski čas po njih imaju potpuno drugačije posledice. Uprkos obećanjima da će im biti pružena zaštita od koronavirusa, neki od njih tokom policijskog časa bili su kažnjavani u prekršajnim postupcima jer nisu boravili u kućama koje nemaju, a Prihvatilište za odrasla i stara lica u Beogradu - jedina ustanova koja se bavi prihvatom i zaštitom beskućnika i beskućnica - zatvorilo im je svoja vrata. Tako je stalna kriza u kojoj se ovi ljudi nalaze postala još vidljivija, a javnost se posebno zainteresovala za probleme beskućnika i beskućnica usled reakcija aktivističkih grupa, organizacija za zaštitu ljudskih prava i pojedinaca koji pomažu ovu potpuno zanemarenu populaciju.\nU novoj epizodi podkasta Inicijative A 11 razgovaramo sa Milanom, jednim od stotina, ako ne i hiljada beskućnika u Beogradu, koji sa nama deli iskustva o sistemu socijalne zaštite iznutra. Sa njim smo razgovarali kako izgleda život u Prihvatilištu za odrasla i stara lica u koje je uspeo da se smesti krajem prošle godine, kada je posle sedam meseci potpune blokade ova institucija pod pritiskom javnosti konačno otvorila vrata.\nNakon toga, gradske vlasti privremeno su povećale kapacitete Prihvatilišta, ali se na dugoročnom planu ništa ne menja, a problem beskućništva iskrsava u javnosti od zime do zime.\nKako izgleda izolacioni blok u Prihvatilištu, da li se u njemu sme otvarati prozor, zbog čega policija dolazi da rešava problem izazvan time što korisnici ne mogu da dobiju čašu mlake vode i kašiku šećera, kako izgleda život sa sedam dinara u džepu i kako se nositi sa svim tim?\nUticaj pandemije na položaj radnika i radnica u Srbiji\nGošće četvrtog podcasta Inicijative A 11, Tara Rukeci iz Zrenjaninskog socijalnog foruma i Čedanka Andrić iz UGS Nezavisnost, razgovarale su o stanju radnih prava u doba pandemije korona virusa, načinima na koje se organizuju radnice i radnici iz sektora koji su ovom krizom najviše pogođeni, ali i o merama pomoći koje je Vlada donela i procenama koliko će one biti delotvorne.\nTigar bez zuba - Da li je potrebna još jedna institucija za zaštitu ljudskih prava\nGošća trećeg podcasta je Tamara Lukšić Orlandić, bivša zamenica Zaštitnika građana za prava deteta.\nNacrt zakona o pravima deteta i Zaštitniku prava deteta predvideo je formiranje posebne institucije za zaštitu prava deteta. Dok se suočavamo sa slabljenjem institucija za zaštitu ljudskih prava, razgovaramo o tome da li nam je potrebna još jedna takva institucija i da li naučene lekcije mogu doprineti da se iste greške ne ponove kod fomiranja Zaštitnika prava deteta?\nRazgovor vodi Danilo Ćurčić iz Inicijative A 11.\nEpizoda je nastala u okviru projekta "Operacionalizacija ljudskih prava - od praktičnih politika do lokalnog nivoa" koji A 11 - Inicijativa za ekonomska i socijalna prava sprovodi u saradnji sa Britanskom ambasadom u Beogradu.\nStavovi izneti u okviru ove epizode predstavljaju stavove njenih učesnika i ne odražavaju nužno i stavove Britanske ambasade u Beogradu


Upisali su se u Ginisovu knjigu rekorda, a sada im je i Evropa tesna: Čačani prave radijatore za čitav svet | Novosti.RS\n13. 11. 2019. u 17:20\nFoto G. Otašević\nČAČANSKO preduzeće "Cini" je kupce za svoje radijatore pronašlo i u dalekoj Mongoliji, a osnivač i vlasnik firme inženjer Slobodan Spasović kaže da se - uz već uhodani izvoz u Francusku i Nemačku - trenutno pregovara i o plasmanu robe na tržište SAD.\nGrejna tela iz Čačka su zapravo nova generacija bimetalnih radijatora od aluminijuma i nerđajućeg čelika, a po patentnom rešenju preduzeća "Cini" su nastala kao odgovor na tehničke zahteve tržišta u Mongoliji koju karakterišu specifičnost tamošnjih grejnih sistema i vode sa povećanom pH vrednošću.\n- Ovo je veliki potencijal za plasman naših bimetalnih radijatora koji su, povrh svega, otporni i na povišeni pritisak vode, te hidroudare. Isto je i sa grejnim sistemima svih bivših sovjetskih republika, pa očekujemo da naš novi proizvod bude veliki izvozni adut u narednim godinama - kaže Spasović i objašnjava da je primenom niza originalnih patentnih rešenja formirana konstrukcija radijatora u kojoj se na najefektniji način koriste pozitivna svojstva dva pomenuta materijala.\nPROČITAJTE JOŠ - Čačanski radijatori u Kini\n"Cini" je, inače, osnovan 1977. i dosad ima 15 registrovanih patenata, a ime ove firme se našlo i u čuvenoj Ginisovoj knjizi rekorda jer je u Čačku napravljen najveći radijator na svetu - dimenzija šest sa šest metara (na slici) - koji je bio u funkciji.


Zamena izolatora u ariljskim selima – ZoomUe\nARILJE – Česti nestanci struje i prekidi u snabdevanju neće više zabrinjavati meštane udaljenih ariljskih sela zahvaljujući zameni izolatora na visokonaponskoj mreži koje već nekoliko dana postavlja Elektroprivreda Srbije. Vrednost prve etape iznosi oko 16 miliona dinara.\n„Struja se isključuje samo na potezu na kom se radi i ostala sela nemaju problema sa snabdevanjem. U naredih 15 dana očekujmo da se završe radovi“, kaže predsednik opštine Arilje Miloš Nedeljković.\nPotez oko sela Kruščica, Radoševo i Visoka pripada drugoj etapi radova koji bi trebalo da počnu do kraja ove godine.\nTags: ariljeJP „Elektroprivreda Srbije“\nNext story Meridian i izbori\nPrevious story Subvencije za poljoprivrednike u Novoj Varoši


Naslovna/Politika/Čubrilović: Umjesto pomirenja, Haški sud produbio razdor između naroda\nPresudom prvom predsjedniku Republike Srpske, Haški tribunal je samo potvrdio svoju istinsku prirodu i u potpunosti je podredio pravo politici, dokazavši da je sve ove godine bio pristrasno u službi ostvarivanja političkih ciljeva, rekao je predsjednik Narodne skupštine Republike Srpske, Nedjeljko Čubrilović.\nNaglašava da je ovom presudom potvrđeno uvjerenje naroda Republike Srpske da je Haški tribunal pristrasan, selektivan i da je osnovan sa ciljem da Srbe i njihove lidere proglasi isključivim krivcima za građanski rat u Bosni i Hercegovini.\n– Haški tribunal je kroz svoju praksu izmislio kategorije “komandna odgovornost” i “udruženi zločinački poduhvat” koje su, gotovo ekskluzivno rezervisane samo za srpske oficire i političke predstavnike, pri čemu je nekima čak presuđeno i za verbalni delikt, bez obzira što srpski politički lideri nisu počinili ratne zločine za koje su osuđeni – navodi Čubrilović.\nDodaje da je jasno da Haški sud nije doprinio pomirenju u BiH, zbog čega je navodno i bio osnovan.\n– Šta više, produbio je razdor između naroda na ovim prostorima, stavljajući se u zaštitu jedne strane, a oslobađajući počinioce dokumentovanih zločina počinjenih nad srpskim civilima, kao što su npr. zločini muslimanskih snaga počinjeni u Kravicama, Sasama i Zalazju – navodi Čubrilović.\nGovedarica, Šarović i Miličević mogući kandidati za predsjednika SDS-a\nBrnabić: Smanjenje rominga – korak ka drugačijoj budućnosti


DENVERU NIKAKO DA KRENE: Jokić otkrio šta ga najviše frustrira (VIDEO) | Novosti.RS\n"Ne znam šta da kažem, imali smo otvoren šut za pobedu, nismo uspeli da pogodimo. Ne znam, možda to što smo izgubili je nešto što najviše frustrira sve nas", rekao je Jokić. Srpski centar je prokomentarisao i situaciju prilikom šuta Kampaca u poslednjoj sekundi.\n"Bila je otvorena situacija, ako pogodiš, svi će slaviti. Gledajući sad...Da, treba ići na polaganje. Ipak, da je Fakundo pogodio, svi bi rekli da je to bio dobar šut. Bio je to ipak dobar šut. Možda je stvarno trebalo ići na polaganje, što da ne, ali nismo i to je to", dodao je Jokić.\n"Izgubljene lopte su velika stvar u svemu. Imali smo ih ovog puta 18, to je mnogo. Ne samo te izgubljene lopte, mislim da smo im dozvolili mnogo lakih poena. Problem sa skokom je bio naročito u drugom poluvremenu, posebno u poslednjoj četvrtini, imali su pet ili šest skokova pod našim košem".\nSezona sa nastavlja, Denver uskoro očekuju još četiri gostovanja do Ol-star vikenda.\n"Važno je da napravimo nekih momentum. Ovih poslednjih šest mečeva, rekao bih da je to najvažniji deo sezone. Dobili smo jednu, izgubili jednu, na poslednjih šest ili sedam na strani dobili smo samo jednom. Moramo da rešimo taj problem pobeđivanja na strani, jer će ovo što sledi biti najvažniji deo sezone", zaključio je najbolji igrač Denvera.


Milionska ulaganja u Nevesinje | Radio Televizija BN\nMilionska ulaganja u Nevesinje\nU opštini Nevesinje u posljednjih godinu dana realizacijom više kapitalnih i drugih projekata, koje je finansijski podržala Vlada Republike Srpske, otvoreno je na desetine radnih mjesta, a ulaganja u razvoj ove opštine biće nastavljena i u narednom periodu, rekao je načelnik opštine Momčilo Šiljegović.\nRepublika Srpska 20.07.2014 | 13:22\nOn je je podsjetio da je prije nekoliko mjeseci otvorena Fabrika prehrambenih proizvoda "Svislajon" u kojoj je zaposleno sedamdesetak radnika, te da će u naredna dva mjeseca biti otvorena nova bolnica,\njedna od najsavremenijih u Republici Srpskoj - zadužbina Mihajla Labala koji je prije smrti u izgradnju objekta uložio više od 10 miliona maraka, a koja je završena zahvaljujući angažovanju predsjednika\nRepublike Srpske Milorada Dodika.\n"Za završetak građevinskih radova bolnice iz dobiti 'Elektroprivrede' uloženo je oko 500.000 KM tako da očekujemo da će uskoro početi sa radom ova savremena ustanova u kojoj će, sa nevesinjskim, raditi\nnajeminentniji ljekari iz Beograda", rekao je Šiljegović.\nKao projekat od izuzetnog značaja za Nevesinje, a čija je realizacija u toku, Šiljegović je naveo "Gornje horizonte", napominjući da su u toku radovi na pristupnim putevima i vodovodu, te da je nedavno završena prva faza vodovoda prema selu Krekovi.\n"Za petnaestak dana potpisaćemo ugovor za nastavak tih radova", kaže Šiljegović i dodaje da prilikom zahtjeva za pojedine potrebe opštine imaju puno razumijevanje nadležnih ministarstava.\nOn je istakao da opština Nevesinje u skladu sa budžetskim sredstvima nastoji da ulaže u razvoj ove male opštine i radi na stvaranju uslova za ostanak mladih na ovom području.\nNakon skoro dvije decenije, u Osnovnoj školi "Risto Proroković" u toku je rekonstrukcija učionica, te ugradnja sistema centralnog grijanja, tako da će u novoj školskoj godni biti stvoreni mnogo bolji uslovi za rad.\nPrethodno je na školskom objektu urađena sanacija krova i zamjena ulaznih vrata, za šta je Vlada Republike Srpske obezbijedila 71.000 KM, nakon čega je Vlada Japana obezbijedila 93.000 evra za projekat rekonstrukcije učionica i grijanje.\nStanovnici Nevesinja kažu da toliko investicija nije bilo u posljednjih 30 godina i nadaju se da će trend ulaganja u ovu hercegovačku opštinu biti nastavljen.


Računi bi mogli značajno porasti: Pripremaju se mjere protiv rasta cijena energenata\nFoto: Fena (Twitter)\nEvropska komisija bila je pod pritiskom da djeluje u predstojećoj krizi, iako su pojedine vlade EU direktnije odgovorne za svoje izvore energije i oporezivanje\nEU će u srijedu predstaviti mjere za ublažavanje energetske krize koja prijeti da računi za električnu energiju Evropljana značajno porastu.\nEvropska komisija bila je pod pritiskom da djeluje u predstojećoj krizi, iako su pojedine vlade EU direktnije odgovorne za svoje izvore energije i oporezivanje.\nCijene energije ove godine naglo su porasle jer su se ekonomije oporavile od posljedica pandemije Covid-19.\nVeleprodajne cijene prirodnog plina, koji je vodeći pokazatelj ukupnih potrošačkih i industrijskih cijena energije, ove su se godine u Evropi više nego utrostručile, a zalihe pred zimu su opasno niske. Cijene nafte i uglja su također porasle.\nNeki zvaničnici EU optužuju Rusiju, koja je “izvor” većine uvezenog plina u blok, za “ucjenu” ograničavanjem opskrbe, pokušavajući natjerati Njemačku da aktivira tek završeni gasovod “Sjeverni tok 2” preko Baltika, zaobilazeći Ukrajinu.\nMeđutim, odlazeća njemačka kancelarka Angela Merkel to je dovela u pitanje, ukazujući da nije bilo dovoljno dugoročnih ugovora o plinu iz evropskih zemalja.\nTo pitanje će biti na vrhu prioriteta samita lidera EU sljedeće sedmice.\nNo, u pokušaju da prvo ublaži dio pritiska, očekuje se da će Bruxelles u srijedu zatražiti od država članica da privremeno smanje poreze koji uveliko povećavaju troškove energije za domaćinstva i privredu.\nIzvršna vlast EU također je oprezna u pogledu svega što bi moglo prekršiti pravila jedinstvenog tržišta bloka. Njemačka i Nizozemska su protiv “ekstremnih mjera”.\nAnalitičari istraživačkog centra Bruegel rekli su da, za kratkoročni energetski problem, EU ne može učiniti mnogo, za povećanje ponude.\n– Jedino što Evropa može brzo učiniti da spriječi potencijalno tešku zimu je aktivno promoviranje očuvanja energije u stambenom i industrijskom sektoru – izjavile su Simone Tagliapietra i Georg Zachmann u objavi na web stranici institucije.\nZa domaćinstva to bi uključivalo “gašenje svjetla, navlačenje zavjesa i kraće tuširanje vrućom vodom”, dok bi proizvođači mogli smanjiti proizvodnju ili razmotriti privremeno zatvaranje, javlja AFP.\nEU će predložiti Britaniji rješenja u Brexit sporu oko Sjeverne irske\nKo u Evropskoj uniji ima najsigurnije, a ko najsmrtonosnije ceste


Bez velikih promena u politici Nemačke prema Zapadnom Balkanu - Kosovo Online\nBez velikih promena u politici Nemačke prema Zapadnom Balkanu\n7. Oktobar 2021. • 23:38 > 8. Oktobar 2021. • 09:49\nNemačka će nastaviti da se zalaže za politiku proširenja i integraciju Zapadnog Balkana i Srbije u Evropskoj uniji, bez obzira ko bude na čelu nove vlade, poručili su večeras predstavnici nemačkih fondacija u Srbiji, prenosi Tanjug.\nNa panelu ''Da li će rezultati izbora u Nemačkoj uticati na promenu politike prema Zapadnom Balkanu'', u organizaciji Nemačko-srpske privredne komore, istaknuto je i da se privredno-ekonomska saradnja Berlina i Beograda neće promeniti u bliskoj budućnosti, ali da se može očekivati više angažovanja po pitanju Zelene agende.\n''To se posebno odnosi na Srbiju. Bez obzira na sam odnos poverenja koji imaju Angela Merkel i Alesandar Vučić, i interes Nemačke je da bude podržana i okružena prijateljima u državama članicama EU'', rekao je Brendle.\nUveren je da će Nemačka nastaviti da se zalaže za proces pristupanja Zapadnog Balkana i Srbije EU, ako za kancelara bude izabran kandidat Socijaldemokartske partije (SPD) Olaf Šolc, ali da neće biti ''nikakvih popusta'' kada je reč o kriterijumima za punopravno članstvo.\n''Nemačka ima interes da Srbija ostvari napredak na tom putu kroz otvaranje klastera, ali jasno je da će se zahtevati ispunjene kriterijuma kao što su demokratija i pravna država'', naveo je Brendle.\nDirektor Fondacije Konrad Adenauer, bliske CDU, za Srbiju i Crnu Goru Norbert Bekman Dierkes uveren je da, ako šef CDU Armin Lašet bude izabran za kancelara, ne bi trebalo očekivati da bi došlo do nekih velikih promena u nemačkoj politici prema Zapadnom Balkanu.\nSmatra da to u velikoj meri važi i ako Socijaldemokratska stranka bude imala kancelara.\n''Siguran sam da do radikalnih promena kursa neće doći što je veoma važno'', rekao je Bekman Dierkes.\n''Ali, mislim da to niko ne želi u Nemačkoj. Biće zanimljivo videti u narednim nedeljama kako će biti formirana nova vlada'', rekao je Bel.\nPrema njegovoj oceni, ako u Nemačkoj bude formirana tzv.''semafor'' koalicija, principi nemačke politike u pogledu proširenja EU ostati isti, ali da će se ton promeniti.\n''Za očekivati je da će se nemački angažman više baviti pitanjima demokratizacije i vladavine prava u zemljama regiona, kao i na Zelenu agendu'', smatra Bel.\nDirektor Nemačko-srpske privredne komore Frank Aleter rekao je da je inicijativa Berlinski proces, koju je pokrenula nemačka vlada pod vođstvom kancelarke Angele Merkel, vrlo uspešna i da to pokazuje što u Srbiji posluje 400 nemačkih kompanija koje zapošljavaju 75.000 radnika.\nNaglasio je da će Nemačko-srpska privredna komora raditi na tome da se nastavi uspešna privredna saradnja dve zemlje.\n''Sigurno će doći do pomeranja određenih težišta i povećanja angažovanja u raznim oblastima, pre svega u zaštiti životne sredine i zajedničkom obezbeđivanju stručne radne snage u Srbiji i Nemačkoj'', rekao je Aleter.\nNemačka Zapadni Balkan Srbija vlada EU\n7. Oktobar 2021. • 23:38\nPosle Angele Merkel: Koliko od Nemačke zavisi budućnost dijaloga Beograda i Prištine


Ambasada Norveške intervjuisala Njuz.net\nAmbasada Norveške u Beogradu objavila je, povodom 3. maja, Svetskog dana slobode medija, razgovor sa novinarima beogradskog satiričnog sajta Njuz.net, za koje navodi da svojim izmišljenim vestima često ismejavaju srpsku politiku i ukazuju na društvene probleme.\nU početku, kako se navodi, nije sve bilo jednostavno i bilo je potrebno vreme da se političari, i uopšte građani naviknu na tu vrstu satiričnog formata.\nIako je počeo kao neambiciozan projekat, sajt Njuz.net, koji je dobio i finansijsku pomoć norveške ambasade, sada dnevno ima oko 30.000 poseta, njegovi autori do sada su objavili dve knjige, imaju izlete i u štampane medije, poput lista Danas, i radiostanice, kao što su Novosti i Index, a od 2013. godine i popularnu satiričnu emisiju 24. minuta na televiziji B92.\n"Političarima nije dozvoljeno da budu gosti te emisije i to je jedino pravilo koje imamo", kaže Viktor Marković iz Njuz.neta.\nNenad Milosavljević kaže, povodom Dana slobode štampe, da se autori Njuz. neta osećaju slobodno pošto ih niko nije sprečio da nešto objave.\nMarko Dražić iz Njuz.neta kaže da su autori ustvari najponosniji na vesti koje nisu smešne, ali da su one najčešće te koje posetioci zadnje pročitaju.


Pjongjang testirao novi sistem protivvazdušne odbrane\nSjevernokorejski lider Kim Džong Un\nSjevernokorejski lider Kim Džong Un nadgledao je uspješno testiranje novog sistema protivvazdušne odbrane, javila je u subotu zvanična sjevernokorejska novinska agencija KCNA, koju prate u Južnoj Koreji.\nTo je najnovija u seriji proba raketa koje je u posljednje vrijeme izveo Pjongjang, zbog čega jača napetost na podijeljenom korejskom poluostrvu.\nIzvođenje najnovije probe objavljeno je u vrijeme kada se u Vašingtonu završavao dvodnevni samit o nuklearnoj bezbjednosti tokom koga se razgovaralo o vojnom nuklearnom kapacitetu Sjeverne Koreje.\nKim Džong Un nadgledao je protivvazdušni sitem na navođenje novog tipa i pod njegovim nadzorom ispaljene su protivvazdušne rakete i pogodile su precizno simulisane neprijateljske ciljeve, navela je agencija KCNA i dodala da su testovi uspješno izvedeni.\nU Seulu južnokorejski ministar odbrane rekao je da je Sjeverna Koreja ispalila protivvazdušnu raketu u petak iz grada Sodoka na istoku zemlje.\nSjevernokorejski lider Kim Džong Un posljednjih mjesec dana nadzirao je više vojnih vežbi, uključujući testiranje balističkih raketa srednjeg dometa, raketnih sistema i artiljerijskih sistema dugog dometa, kao odgovor na zajedničke vojne vježbe koje svake godine vode Južna Koreja i SAD na korejskom poluostrvu.


Zašto nije bilo TV-prenosa derbija? Perun: ''U Srbiji me više ništa ne iznenađuje!'' - Sportske.net\nZašto nije bilo TV-prenosa derbija? Perun: ''U Srbiji me više ništa ne iznenađuje!''\nCrvena zvezda i Partizan su u petak odigrali uzbudljiv derbi, koji je okončan bez pobednika, ali i pored ranijih nagoveštaja, na RTS-u nije bilo direktnog tv prenosa.\n"Večiti" remizirali - Partizan promašio šut za pobedu!"Večiti" remizirali - Partizan promašio šut za pobedu!U susret rukometnom večitom derbiju...U susret rukometnom večitom derbiju...Zvezdi pripao rukometni "večiti derbi" na Banjici!\nKako smo juče i objavili, Crvena zvezda i Partizan su igrali nerešeno, rezultatom 32:32, a iako je Zvezda bila favorit, za pobedom više mogu da žale u Partizanu, pošto je u poslednjim trenucima Kukić promašio šut za trijumf.\nPosle meča, trner Crvene zvezde Nenad Peruničić je konstatovao da je i očekivao tešku utakmicu, da je Partizan igrao hrabro, a da njegov tim ''glavom'' nije bio maksimalno u utakmici.\nOsim igre, osvrno se i na činjenicu da utakmica nije direktno prenošena na RTS-u.\n''Žao mi je što je nacionalna televizija izabrala neku drugu stvar. Mislim da je bilo fer da se ova utakmica prenosi kao što je bilo obećano, ali ništa me ne iznenađuje u ovoj zemlji, tako da mi je žao.\nIonako nam je naš voljeni sport na niskim granama i ovo je prosto doprinelo da smo jako mali, odnosno da nas tako gledaju'', izjavio je Peruničić.


Ambasador Čepurin uručio čestitku ministra Lavrova povodom Dana državnosti Republike Srbije\nPrvi potpredsednik Vlade Republike Srbije i ministar spoljnih poslova Ivica Dačić primio je danas ambasadora Ruske Federacije u Beogradu Aleksandra Čepurina.\nAmbasador Čepurin je uručio čestitku ministra inostranih poslova Ruske Federacije Sergeja Lavrova upućenu prvom potpredsedniku Vlade i ministru spoljnih poslova Ivici Dačiću, povodom Dana državnosti Republike Srbije.\n„Primi moje srdačne čestitke povodom nacionalnog praznika Republike Srbije – Dana državnosti.\nNivo poverenja i visoka dinamika rusko-srpskih kontakata ubedljivo pokazuju da se odnosi između naših zemalja kontinuirano i produktivno razvijaju.\nUbeđen sam da će uspostavljene, pre više vekova tradicije prijateljstva i uzajamne podrške, koje su i sad od fundamentalnog značaja, nepromenljivo doprinositi daljem produbljivanju bilateralnih veza u svim oblastima. To u punoj meri odgovara interesima naroda Rusije i Srbije, doprinosi jačanju bezbednosti u balkanskom regionu.\nŽelim ti zdravlje, blagostanje i uspehe u tvojim poduhvatima", navodi se u čestitki ministra Lavrova.\nNa današnjem sastanku razgovarano je o aktivnostima i planovima za dalji razvoj bilateralne saradnje u narednom periodu, sa posebnim akcentom na predstojeću posetu ministra inostranih poslova Rusije Sergeja Lavrova Beogradu, 21-22. februara 2018. godine, u sklopu obeležavanja 180 godina od uspostavljanja diplomatskih odnosa Srbije i Rusije.


Ugovori za 68 preduzeća - Ozonpress :: internet portal\nTag: Joksimović, preduzeća, ugovori\n– Mikro, mala i srednja preduzeća treba da budu okosnica razvoja zdrave srpske ekonomije kao što su u zemljama Evropske unije ona kičma održive privrede i razvoja – rekla je Jadranka Joksimović, ministar za evropske integracije Vlade Republike Srbijeprilikom dodele sertifikata preduzećima iz Zlatiborskog, Kolubarskog, Mačvanskog, Moravičkog, Podunavskog, Pomoravskog, Rasinskog, Raškog, Topličkog i Šumadijskog okruga.\n– Vlada Srbije je rešena da ovaj period pre punopravnog članstva Srbije u EU, kada su nam dostupna sredstva, razni programi i mogućnosti, iskoristimo na najbolji mogući način da razvijamo ne samo našu ekonomiju, već da idemo u pravcu održivog razvoja – rekla je Joksimović.\n–Važno je biti uporan i ne posustati pred prvim preprekama i reći da mi ne treba da budemo u EU jer i oni imaju probleme. EU je klub država koje su pokazale da zajednički interesi država i zajedničko oblikovanje politika donose mir, prosperitet i bolji život – rekla je Joksimović dodajući da je važno da Srbija ima dobre projekte koji će zaposliti ljude.\n– Programi poput ovog, koji sprovodimo zajedno sa Vladom Srbije, daju konkretne rezultate i znače ekonomski razvoj. Vi imate priliku da ispunite svoje snove kao i da zaposlite ljude i da se postarate da i vaše zajednice žive bolje – rekao jeKristijan Danijelson generalni direktor za susedsku politiku i pregovore o proširenju pri Evropskoj komisiji, čestitajući preduzetnicima i preduzetnicama.


CKM: 30. avgust referendum za odbranu crnogorske suverenosti | Standard\nCKM: 30. avgust referendum za odbranu crnogorske suverenosti\n"Svako ko misli da je predśednik Crne Gore Milo Đukanović za 30. avgust raspisao redovne parlamentarne izbore na kojima će građani samo birati izvršnu vlast u velikoj je zabludi. Predstojeći izbore moramo shvatiti kao Referendum za odbranu crnogorske suverenosti od domaćih izdajnika koji žele da je sruše", kazali su iz Crnogorske kulturne mreže.\nKako navode, i političkim lajicima je jasno da 30. avgusta ukoliko pobijedi ona politička opcija čiji lideri učestvuju u litijama pokušavajući da uskrate crnogorcima Ustavno pravo na slobodu vjerosipovijesti naša država sigurno gubi nezavisnost.\n“Njihov odnos prema Crnoj Gori se najbolje mogao viđeti kada su u gradovima u kojima vrše lokalnu vlast organizovali obilježavanje 100. godina od sramne Podgoričke skupštine. Ono što je poražavajuće za Crnu Goru jeste činjenica da organizatori ovih antidržavnih skupova od strane državnih organa nijesu sankcionisani”, saopštili su.\nKonstatovali su da se zahvaljujući lošem radu dijela državnih institucija i pojedinaca koji njima rukovode došlo u poziciju da moramo braniti nezavisnost na parlamentarnim izborima, te da je to rijedak primjer u svijetu.\n“Predśednik Milo Đukanović ima podjednako težak zadatak kao 1997. godine kada je pobjedom nad Momirom Bulatovićem trasirao put obnove crnogorske suverenosti. Ovoga puta će pored opozicionih političara imati za protivnika sveštenstvo Mitropolije crnogorsko- primorske koji zloupotrebjavajuči religiju žele da ruše Crnu Goru i crnogorski identitet”, kazali su iz CKM.\nDodaju da će se 30. avgusta nastaviti započeta misija iz 2016. godine kada se pokušajem organizacije državnog udara željelo uskratiti pravo Crnoj Gori da samostalno upravlja svojom budućnošću. Kao i da na predstojećim izborima građani Crne Gore treba da znaju da davanjem glasa političkim subjektima koji ne priznaju tekovine 21. maja glasaju za rušenje nezavisnosti matične države.\n“Sigurni smo da će mržnja prema Crnoj Gori i njenim identitetu ujediniti veći dio opozicionih partija da zajedničkom listom pokušaju osvojiti većinu glasova i samimtim sprovesti scenario iz 1918. godine kada je naša država zahvaljujući domaćim izdajnicima izgubila svoju suverenost, a Crnogorska pravoslavna crkva autokefalnost”, zaključili su iz ove NVO.


Mesečni sastanak u Kabinetu: Nov sastav Radne grupe donosi i nov pristup u radu – Sindikat srpske policije\nNaslovna /Obaveštenja/Mesečni sastanak u Kabinetu: Nov sastav Radne grupe donosi i nov pristup u radu\nBeograd, 10.8.2017. godine, – Održan je osmi mesečni sastanak sa Radnom grupom MUP-a za saradnju sa sindikatima sa početkom u 10.00 časova. Sindikat srpske policije predstavljali su predsednik sindikata Lazar Ranitović, zamenik predsednika Mile Lazarević, generalni sekretar Viktor Ratković i Siniša Ćuk član Glavnog odbora sindikata. Radna grupa je ovog puta nastupila u izmenjenom sastavu a sastanak je vodila novoimenovana koordinatorka Radne grupe, državni sekretar Ministarstva, gospođica Dijana Hrkalović.\nNakon uvodnih reči, upoznavanja i želje za dobrom i uspešnom saradnjom gospođica Hrkalović nas je upoznala sa namerom Ministarstva da zvanično predloži izmene pojedinih odredbi Zakona o policiji, izložila je nekoliko glavnih ciljeva koji se žele postići planiranim izmenama i pozvala nas da joj dostavimo predloge našeg sindikata, ocene pojedinih, nama spornih odredbi u zakonu, a sve u cilju izrade što efikasnijeg zakona koji će zadovoljiti očekivanja i potrebe i zaposlenih i građana. Predsednik Ranitović se zahvalio na dobijenim informacijama i predočio činjenice da smo mi neke naše primedbe na zakon već upućivali nadležnima, što kroz inicijative pred Ustavnim sudom, što dostavljanjem određenih predloga Narodnoj skupštini RS, ali i da ćemo sa velikim zadovoljstvom učestvovati u pripremi novog predloga Ministarstva jer nam je stalo da dobijemo stabilan zakon koji će na duži vremenski period omogućiti efikasnu službu, ali i prava zaposlenih.\nNakon toga prešlo se na rad po sledećim temama:\nPripravnost pripadnika vatrogasno-spasilačkih jedinica\nVeć duže od godinu dana u SVS se ne vrši realno određivanje pripravnosti vatrogascima-spasiocima. Takva mera je usledila nakon pojave neumerenog određivanja takvog statusa „svuda i svakome“, odnosno bez realne potrebe. Umesto utvrđivanja pojedinosti i opravdanosti, te kažnjavanja odgovornih, primenjena je svojevrsna kazna prema skoro svim zaposlenima. Tako da trenutno imamo situaciju da se u većini organizacionih jedinica vrši zloupotreba pojma „stalna dostupnost“ na taj način što se usmenim naredbama zaposleni prinudno stavljaju u status pripravnosti i obaveze odazivanja na intervenciju, a da to ne ostaje nigde zabeleženo niti im se takav status plaća u skladu sa odredbama Zakona o policiji.\nTražimo poštovanje zakona u tom domenu i predlažemo ispravljanje nepravde i nadoknadu materijalne štete zaposlenima koju su pretrpeli u poslednjih godinu i nešto više dana. Odnosno, predlažemo da MUP ponudi sklapanje sporazuma o vansudskom poravnjanju svim vatrogascima, kao meru kojom će biti izbegnuti bespotrebni sudski troškovi, koji bi neminovno usledili nakon podnošenja mnogobrojnih tužbi o kojima ti ljudi ozbiljno razmišljaju već duže vreme.\nGospođica Dijana Hrkalović je dala reč Goranu Nikoliću iz Sektora za vanredne situacije koji je od nas zatražio konkretne primere jedinica u kojima se ne poštuju propisi u vezi sa statusom pripravnosti i prekovremenog rada. To smo i učinili i već danas poslali primere kolega u Novoj Varoši, Lazarevcu, Šidu, Staroj Pazovi, Pećincima, Rumi i Sremskoj Mitrovici. Pozivamo članove da nam se jave i dostave informacije u svojim organizacionim jedinicama radi rešavanja propusta.\nSramotna disciplinska prijava u Upravi granične policije\nTražili smo ispitivanje celog slučaja u Upravi granične policije, Regionalnom centru prema Makedoniji, gde je sproveden, prema našem mišljenju sramotan, disciplinski postupak protiv policijskog službenika. Smatramo da se ovakvim postupcima omalovažavaju policijski službenici i da ti postupci služe pre svega njihovom „disciplinovanju“. Srećom, disciplinski starešina je doneo razumnu presudu i oslobodio kolegu Milana Ilića, a s druge strane, budući da je on odbranu izneo lično, bez angažovanja pravnog zastupnika, napravljena je ušteda MUP-u u iznosu od najmanje stotinak hiljada dinara. Očekujemo da nakon utvrđivanja svih relevantnih činjenica usledi sankcionisanje vinovnika ove bruke za službu.\nGospođica Hrkalović se složila da se ponekad pokreću postupci koji ne služe na čast ni policijskim službenicima ni starešinama a pogotovo ugledu Ministarstva i da treba raditi na sprečavanju takvih pojava koje nam svima nanose štetu, ali da svaka priča ima dve strane medalje te je reč dala predstavniku Direkcije policije koji nam je predočio sve detalje ovog nemilog događaja. Smatramo da će depeša u vezi sa ovim i sličnim događajima koja je poslata na teren u RC prema Makedoniji biti dovoljna preventiva ali ćemo pažljivo pratiti njeno poštovanje i reagovati u skladu sa tim.\nProblem viška radnih sati u PS Bosilegrad\nKao što je poznato, u PS Bosilegrad, zbog specifičnih okolnosti, postoji problem sa stalnim stvaranjem viška radnih sati koji nije moguće otkloniti. Zbog toga zaposleni na svakih 6 meseci podnose zahteve za sklapanje sporazuma radi isplate tih ostvarenih viškova. U ranijem periodu to je realizovano redovno i nesmetano, međutim, sada se neopravdano dugo čeka saglasnost Sektora za ljudske resurse što usporava proces i stvara nezadovoljstvo kod zaposlenih. Tražili smo ubrzavanje tih postupak koliko je to mogućno jer su nezaposleni nezadovoljni i nestrpljivi i postoji realna mogućnost utuženja a samim time i stvaranja dodatnih troškova za ministarstvo što nikome nije u interesu.\nGospodin Dragan Cvetković iz Sektora ljudskih resursa saopštio je da je ostvario kontakt sa načelnikom Policijske uprave Vranje i dogovorili su da se izvrše provere o postojanju viškova radnih sati, te da se u skladu sa utvrđenim donese odluka o daljim koracima. Gospođica Hrkalović je dodala da je sigurna da ti viškovi postoje jer je lično upoznata sa uslovima rada u Bosilegradu, kao i sa nedovoljnom popunjenošću ljudstvom, da je stoga neminovno da do viškova radnih sati dolazi kako bi služba neometano funkcionisala i naložila je Cvetkoviću da to odradi što hitnije te da se ljudima ponudi sporazum o vansudskom poravnjanju i isplati zarađeni novac.\nUračunavanje puta u radno vreme\nU PS Bosilegrad ne poštuje se depeša ministra kojom je određeno uračunavanje vremena provedenog na putu do izvršenja zadatka u redovno radno vreme. Uprkos više upozorenja komandiru Stojnev Novici, upućenih od strane naših aktivista, uprkos tome što je sa time upoznat i načelnik Odeljenja policije u PU Vranje, koji je depešu prosledio svim jedinica, pomenuti komandir i dalje ne poštuje naređenje ministra. Potrebno je otkloniti problem i sankcionisati komandira koji iz samo njemu poznatih razloga ne želi da poštuje depešu.\nAnalogno prethodnom pitanju, gospođica Hrkalović je naložila kolegama iz Sektora ljudskih resursa i Direkcije policije da se pod hitno naloži sprovođenje propisa i depeše ministra.\nStatus pripravnosti starešina u Direkciji policije\nPrema našim nezvaničnim saznanjima, na poslednjem sastanku direktora policije, gospodina Rebića, sa rukovodstvima policijskih uprava, naređeno je da „starešine ne mogu pisati pripravnost“. Iskreno, sumnjamo da je to baš tako rečeno, verujemo da je skrenuta pažnja na pojavu zloupotrebe kod određivanja statusa pripravnosti i prevelikog broja sati na mesečnim nivoima u pojedinim organizacionim jedinicama. Ipak, na teren se proširila drugačija verzija, odnosno barem u većini policijskih uprava je preneseno, kako smo gore naveli, da je „direktor zabranio pisanje naloga za pripravnost za starešine“.\nStav SSP jeste da starešine nisu izuzete od primene bilo kog zakona ove države (mada se pojedinci među njima često tako ponašaju) i da se i odredbe Zakona o policiji koje zaposlenima daju pravo nadoknade u statusu pripravnosti odnose i na starešine. Naravno, svaka kontrola i sankcionisanje zloupotrebe imaće našu podršku.\nDržavni sekretar Dijana Hrkalović je saopštila da je razgovarala sa direktorom Rebićem na ovu temu i da je jasno da se radi ili o neshvatanju i pogrešnom tumačenju ili o svesnom izvrtanju njegovih reči. Stav rukovodstva MUP jeste da se zakoni moraju poštovati jednako za sve i da niko niti želi, niti može da zabrani status pripravnosti za starešine bilo kog nivoa. Jednostavno, radi se o tome da su, nakon utvrđenih nelogičnosti u pojedinim područnim policijskim upravama, naložene mere striktne kontrole i reorganizacije sistema rada tamo gde je to opravdano, svrsishodno i moguće. Zbog specifičnosti svake uprave pojedinačno, nije moguće uniformno rešenje za sve, te će biti praćena primena naloženih mera i pružena potrebna pomoć svakoj jedinici. Dakle, starešine policije, baš kao i svi drugi policijski službenici, mogu biti u statusu pripravnosti kada je to neophodno za funkcionisanje službe.\nZaposlenje supruge pokojnog kolege vatrogasca\nSindikatu se molbom za pomoć obratila gospođa Gorica Milošević iz Niša, supruga iznenada preminulog 42-godišnjeg vatrogasca-spasioca Milana Miloševića. Ona moli za posao u MUP, ali znajući da mi nismo prava adresa za tako nešto ona se obratila i nadležnima u SVS i PU u Nišu.\nZamolili smo da, ukoliko je ikako moguće, Ministarstvo iznađe mogućnost i zaposli suprugu pokojnog kolege.\nDijana Hrkalović je izjavila da se svi u rukovodstvu MUP-a slažu da je potrebno pomoći gospođi Milošević i dala je nalog Draganu Cvetković da ostvari kontakt i realizuje navedeno, bilo preko ugovora o delu, bilo na neki drugi adekvatan način.\nElektronsko ocenjivanje policijskih službenika\nUredbom o ocenjivanju policijskih službenika i drugih zaposlenih u MUP-u propisano je da je POSTUPAK OCENJIVANJA JAVAN (član 3. stav. 1), te da (član 15) ocenjivač na kraju svakog ciklusa ocenjivanja (polugodišta) obavlja razgovor sa zaposlenima čiji rad ocenjuje i da u toku razgovora upoznaje zaposlenog sa ocenom i unetim komentarima i zajednički utvrđuju, ukoliko je potrebno, aktivnosti i vremenske rokove za unapređenje kompentencija i rezultata rada zaposlenog. Takođe je propisano (član 16) da nesuglasice između ocenjivača i zaposlenog rešava kontrolor. Odgovorno tvrdimo da rukovodioci u MUP-u nisu ispunili napred navedene, a propisane im obaveze, tj. postupak ocenjivanja ne da nije bio javan, već su ocene, bez prethodnog razgovora i konsultacija sa zaposlenima jednostavno unete u sistem, a u najvećem broju organizacionih jedinica nisu ni saopštene zaposlenima.\nOvakvo postupanje rukovodilaca je nedopustivo i predstavlja povrede službene dužnosti – postupanje protivno nalogu ili uputstvu za obavljanje poslova koje je izazvalo ili moglo da izazove štetne posledice manjeg značaja (laka povreda službene dužnosti) i povreda prava zaposlenih i nezakonit, nesavestan, nemaran rad ili propuštanje radnje za koju je zaposleni ovlašćen, a koje su prouzrokovale ili su mogle da prouzrokuju štetu ili nezakonitost u radu (teške povrede službene dužnosti).\nČlanovi radne grupe iz Sektora ljudskih resursa i Direkcije policije su stava da do kašnjenja uglavnom dolazi zbog preobimnosti posla i činjenice da se radi o novini sa kojom se ne snalaze podjednako dobro svi rukovodioci. Na pitanje koje im je gospođica Hrkalović postavila, da li je sindikat u pravu da su starešine, koje su donele odluke o ocenama i unele ih u sistem, bile dužne da sa zaposlenima obave razgovor i upoznaju ih sa ocenama, dobijen je nedvosmisleno jasan potvrdan odgovor. Naloženo je hitno ispravljanje propusta i obavljanje razgovora sa svim zaposlenima radi njihovog upoznavanja sa dobijenom ocenom i definisanja načina za unapređenje pojedinih elemenata rada koji sačinjavaju ocenu.\nPitanja koja smo postavljali na predhodnim sastancima:\nKoji je način izabran za rešavanja problema obračuna radn ih sati pre i posle smene do i sa graničnog prelaza, sa posebnim akcentom na policijske službenike koji voze smenu?\nDržavni sekretar Dijana Hrkalović je stava da se mora iznaći rešenje koje će omogućiti da ljude na položaje voze vozači a ne jedan od njih iz ekipe, da se pomeranjem radnog vremena dežurne službe može nešto tako postići i da je to efikasnije i svakako bezbednije po same zaposlene. Tražila je da Radnoj grupi dostavimo spisak konkretnih jedinica u kojima se ljudi susreću sa tim problemom.\nDa li je, shodno obećanju, doneta odluka da iznos dnevnica za policijske službenike angažovane na obezbeđenju sabora trubača, analogno festivalu Egzit, budu obračunate u iznosima od 500 dinara dnevno?\nMinistar je, uvažavajući specifičnosti obezbeđenja sabora trubača u Guči, već doneo Odluku i dnevnice za angažovane policijske službenike iznosiće 500 umesto standardnih 150 dinara.\nSastanak je završen u 10.50 časova, protekao je u pozitivnoj radnoj atmosferi i predstavlja blago osveženje u odnosu na nekoliko prethodnih sastanaka održanih poslednjih meseci. Zadovoljni smo izrečenom na ovom prvom sastankom sa Radnom grupom u novom sastavu, očekujemo brzu realizaciju dogovorenog i nadamo se da će ova Radna grupa pokazati više energije i spremnosti za rešavanje problema zaposlenih nego što je to bio slučaj sa predhodnom.\nSINDIKALNI RIJALITI PROGRAM U POLICIJI


Da li se u Srbiji gladuje? | 013 info\nDa li se u Srbiji gladuje?\nFoNet\tUto, 02/02/2021 - 22:05\nU Srbiji je 500.000 ljudi ispod linije apsolutnog siromaštva.\nPrema podacima iz 2019. godine, stopa rizika od siromaštva u Srbiji iznosila je 23,2 odsto, a posebno su ugroženi jug Srbije, okolina Kuršumlije, Vranja i ruralna područja, izjavila je direktorka Fondacije "Ana i Vlade Divac" Ana Košel na onlajn diskusiji "Da li se u Srbiji gladuje?". Ona je navela da ispod linije apsolutnog siromaštva u Srbiji živi 7,3 odsto stanovnika, odnosno oko pola miliona ljudi, među kojima je 100.000 dece.\n"Izašli iz začaranog kruga"\nPokrajinski sekretar za privredu Nenad Ivanišević rekao je da je Zakon o socijalnim kartama ušao u proceduru i da je to važno da bismo "izašli iz začaranog kruga".\nPrema statistici, rekao je, turizam je "u užasnom problemu", posebno u velikim gradovima, "jer nema događanja, pa nema ni zarade". On je naveo da ima oko 180.000 radno sposobnih ljudi bez posla u Srbiji koje je potrebno edukovati kako bi bili adekvatno pripremljeni za tržište rada.\nOn je upozorio da se često o izostanku romske dece iz škola, kao i o maloletničkim brakovima, govori kao o "delu tradicije" i naglasio da to nije deo tradicije.\nO srednjoškolskom obrazovanju, naveo je, "treba govoriti kao o obaveznom", jer u 21. veku "treba govoriti o tome koliko je dece završilo najmanje srednju školu".\nPredsednica Saveta roditelja udruženja Kreativno-eduktivni centar Slavica Živković rekla je da osobe sa invaliditetom spadaju u grupu onih sa najvećim rizikom od siromaštva, jer su im prihodi "disproporcionalno ispod granice siromaštva".\nOna je navela da je preko 70 odsto porodica u kojima je neki član osoba sa invaliditetom ispod linije siromaštva i dodala da samo 13 odsto osoba sa invaliditetom "ima priliku da radi".\nSiromaštvo osoba sa invaliditetom, rekla je, "višeslojno je, otežan im je pristup kapitalu, obrazovanju i donošenju odluka". Ona je navela da u Srbiji ima oko 800.000 osoba sa invaliditetom, a da su "u najvećem problemu" osobe sa smetnjom u razvoju.\nOna je istakla da je veliki problem i gubitak posla roditelja dece sa smetnjama u razvoju, jer "poslodavci nemaju razumevanje za njih, i teško zadrže posao i ako ga dobiju, onda koriste socijalnu pomoć, pa se problem usložnjava, gubitak posla pojačava rizik od mentalnih problema, a takvi roditelji su još manje sposobni da se bave decom, i takve porodice idu samo dublje u rizik od siromaštva".\nŽivković je rekla da osobe sa invaliditetom teško nalaze posao i pored mera države, a osnovni problem su "izražene predrasude, poslodavcu je jednostavnije da ima kadar iz redovne popoulacije".\nOna je navela da Nacionalna služba za zapošljavanje ima sjajne programe za zapošljavanje osoba sa invaliditetom, ali su oni "nedovoljno iskorišćeni".\nAktivista humanitarne organizacije Adra Igor Mitrović izjavio je da je obrazovanje "najdokazanija mera kojom se prekida siromaštvo" i naveo da samo u Beogradu ima "najmanje 5.000 beskućnika, što je ogroman broj".\nMitrović je naglasio da je beskućnicima pristup zdravstvenim uslugama tokom pandemije dodatno otežan, jer su oni i inače "isključeni iz sistema koji nije adaptiran da priđe osobama koje su na ulici i koje su se odvikle od korišćenja zdravstvenih usluga".\nMitrović je rekao da nije precizno definisan pojam beskućnika i da ih ima više nego što se misli, jer su u pitanju ne samo osobe koje žive na otvorenom ili su zauzele napuštene prostore, već i oni koji napuštaju ustanove iz sistema socijalne zaštite ili zatvore, koji su "de fakto beskućnici ili su na ivici da budu beskućnici".\nMitrović je upozorio da je glavni problem sledeći talas siromaštva koji će se dogoditi ako deca iz romske nacionalne zajednice "ispadnu iz sistema školovanja jer je obrazovanje onlajn".\nRomska deca su u problemu jer im "jezik školovanja nije maternji jezik", naveo je Mitrović i dodao da podrška njihovom obrazovanju izostaje čak i kad su njihove porodice zainteresovane, jer takve porodice nemaju tehničkih mogućnosti za školovanje, "kao što je inetrnet".\nOn je rekao da bi osim uređaja i tutorska podrška obrazovanju romske dece "možda rešila problem" i pozvao građane da budu volonteri-tutori u onlajn nastavi i pomognu romskoj deci da rešavaju domaće zadatke kako ona ne bi odustala od škole.


Filigran - Budućnost tkana srebrnim nitima\nPočetak/Kultura/Filigran – Budućnost tkana srebrnim nitima\nFoto: Udruženje "Vilin vez"\nU cilju smanjenja nezaposlenosti i siromaštva, kao i očuvanja kulturnog i istorijskog nasleđa našeg naroda kroz oživljavanje jednog od najstarijih zanata na ovim prostorima – filigrana, Udruženje „Vilin vez“ sprovešće projekat pod nazivom FILIGRAN – BUDUĆNOST TKANA SREBRNIM NITIMA.\nPokrovitelj ovog Projekta je Gradonačelnica Grada Niša, a partneri na realizaciji Projekta – Nacionalna služba za zapošljavanje, Regionalna privredna komora Niš i Niški kulturni centar.\n„Cilj ovog projekta je njihovo ekonomsko osnaživanje, ne bi li obezbedili sebi posao i materijalnu egzistenciju. Time bismo smanjili nezaposlenost i siromaštvo, poboljšali njihov ekonomski položaj i obezbedili im održivu zaposlenost ili osnaživanje da pokrenu sopstveni biznis“, rekla je Irena Ulemek, predsednica udruženja.\nU okviru projekta će biti organizovan kurs filigrana za četiri polaznika (zbog poštovanja epidemioloških mera) koji će trajati 7-8 nedelja i koji počinje početkom novembra. Po završetku obuke polaznici će polagati završni ispit pred stručnom ispitnom komisijom. Takođe, biće organizovana izložba njihovih radova. Oni koji su položili završni ispit dobiće sertifikat, koji će im svečano biti dodeljen na završnoj večeri.\nInovativni pristup problemu zapošljavanja sastoji se u tome da se stari zanati (po zakonu) mogu obavljati u kućnim uslovima, tj. ne iziskuju ni poseban prostor (kancelarija, radionica, lokal), ni velike i skupe mašine, jer se sve radi ručno. To je vrlo bitno, znajući koliko je sredstava potrebno da se otvori firma ili zanatska radionica.\n„Kroz ovaj Projekat ćemo pokazati da se starim tehnologijama i na stare načine mogu izrađivati moderni i savremeni predmeti, primereni našem vremenu.\nDanas je filigranski zanat skoro zaboravljen, a u Srbiji možemo da, na prste jedne ruke, pobrojimo zanatlije koji se bave ovim zanatom, tako da polaznici kursa imaju mogućnost učenja i zapošljavanja u oblasti u kojoj nema velikog broja zaposlenih, gde je to čime se bave retkost, a ono šta izrađuju – unikat.\nZanatstvo je kreativno, inovativno, radno vreme i količina proizvoda zavisi samo od vaše volje i raspoloženja. Za bavljenje zanatstvom ne treba nikakvo formalno obrazovanje, znanje jezika, poznavanje rada na računaru,… kao što zahteva većina poslodavaca“, dodala je Irena Ulemek.\nFoto: Udruženje „Vilin vez“\nPrijavljivanje kandidata i informacije na telefon 063 45 43 48 ili na meil vilinvez@gmail.com\nFiligran izrada nakita nakit Vilin vez\n21. oktobra 2021. u 20:04\nZbog cega se ime Goran Djordjevic ne pominje u vasem tekstu.?


Kina sarađuje sa EU na uspostavljanju standarda zelenih investicija - Kineski Radio Internacional\nKina sarađuje sa EU na uspostavljanju standarda zelenih investicija\nKina sarađuje sa Evropskom unijom na uspostavljanju zajednički priznatog standarda zelenih investicija do kraja ove godine, kao deo napora da postigne svoj cilj da bude ugljenično neutralna država do 2060. godine, preneo je Fajnenšel Tajms u sredu.\nNarodna banka Kine (PBOC) izjavila je da je za Kinu "hitan" zadatak da dostigne vrhunac emisije ugljenika pre 2030. godine i postigne ugljeničnu neutralnost pre 2060. EU će to pokušati da uradi do 2050. godine, piše Fajnenšel Tajms.\nOve dve ekonomije su postigle sveobuhvatan investicioni sporazum u decembru 2020. godine, koji će unaprediti dugoročne ciljeve borbe protiv klimatskih promena. Bilateralna saradnja u oblasti klimatskih promena takođe je u skladu sa produbljenim reformama Kine.\nPrimarni cilj Narodne banke Kine u narednih pet godina je koordinacija sa globalnim partnerima radi primene i standardizacije sistema zelenih finansija u zemlji, rekao je guverner banke Ji Gang na Kineskom forumu za razvoj u martu.\nČlanice G20 će takođe razgovarati o produbljivanju međunarodne saradnje u oblasti zelenih finansija, uključujući detalje u usvajanju globalno priznate zelene taksonomije na samitu u oktobru, kada Kina planira da koordinira sa SAD na izgradnji mape puta za unapređenje održivih finansija, rekao je Ji.


ODRŽANA SEDNICA PARLAMENTA RPK JABLANIČKOG I PČINJSKOG UPRAVNOG OKRUGA - Televizija K-1\nODRŽANA SEDNICA PARLAMENTA RPK JABLANIČKOG I PČINJSKOG UPRAVNOG OKRUGA\nNa danas održanoj prvoj sednici Parlamenta privrednika Regionalne privredne komore Jablaničkog i Pčinjskog upravnog okruga iznet je izveštaj o privrednim kretanjima na teritoriji RPK Leskovac koja ova dva okruga i izabran predsednik skupštine privrednika Slađan Disić, generalni direktor vranjskog Simpa.\nProšla je godina kako je ocenio državni sekretar ministarstva privrede Milan Ljušić bila veoma nepovoljna zbog pandemije korona virusa, što je uslovilo i potražnju privrednika za kreditima za likvidnost.\n„Ono što je jako bitno jeste da je Ministarstvo na teritoriji Regionalne privredne komore Leskovac uputilo negde oko 770 miliona dinara za kredite za prevazilaženje likvidnosti, to će se nastaviti i ove godine“, kazao je Ljušić i dodao da će uskoro biti isplaćene subvencije za poljoprivrednike.\nGradonačelnik Leskovca Goran Cvetanović je u pozdravnoj reči kao domaćin istakao da je naš grad povoljno poslovno okruženje o čemu govori ulaganje privrednika i otvaranje novih radnih mesta .\nSlobodanu Stojanoviću, vlasniku preduzeća Jugprom koji je bio član parlamenta i nedavno preminuo ovom prilikom je minutom ćutanja odata počast.\nKako je istaknuto bitno je da lokalna samouprava bude dobar partner privrednicima i investitorima, da se izazovi sa kojima se oni susreću identifikuju i da se zajedničkim snagama rešavaju.\n← PREDSTAVLJEN ,,ČOVEK SISTEM“\nVesti TV K 1 25 05 2021 →\nU LESKOVCU OTVOREN KVALIFIKACIONI TURNIR FUDBALSKE FUTSAL ASOCIJACIJE


ZLOČINAC IMA ZAHTEVE: Tačiju smetaju pečati srpskih opština\nZLOČINAC IMA ZAHTEVE: Tačiju smetaju pečati srpskih opština\nPritisnute zahtevom iz Prištine – da izmene tek usvojene statute ili da se spreme za nove lokalne izbore, srpske opštine sa severa Kosmeta očekuju podršku vlade u Beogradu u pronalaženju rešenja.\nKosovsko ministarstvo za lokalnu samoupravu, naime, očekuje da većinski srpske opštine svoja dokumenta usklade sa kosovskim zakonima i za to im je dat rok koji ističe 18. aprila.\nOpština Zvečan, kako nam kaže predsednik Skupštine Darko Radovanović, dobila je zahtev iz Prištine da izmeni 12 tačaka svog statuta, a jedna od njih je da se pečat uskladi sa kosovskim zakonom.\n– Statut smo doneli na osnovu Rezolucije 1244 SB UN, usklađen je sa Briselskim sporazumom i statusno je neutralan. Koristili smo simbole opštine. O promenama koje se od nas traže konsultovaćemo se sa upravljačkim timom za formiranje Zajednice srpskih opština i Vladom Srbije – kaže za naš list Radovanović.\nPredsednik Skupštine severne Mitrovice Ksenija Božović tvrdi da za sada ova opština nije dobila nikakav zahtev za izmene statuta, a da bi ove nedelje moglo doći do zajedničkog sastanka predstavnika srpskih opština i nadležnog kosovskog ministarstva, na kojem će se razmatrati sporna pitanja.\nInače, Srbe u pokrajini u četvrtak čeka još jedno iskušenje. Naime, Nacrt zakona o opštim izborima na KiM, koji znatno smanjuje prava manjinskih zajednica, trebalo bi da se u četvrtak nađe pred Skupštinom u Prištini.\nPoslanici nevećinskih zajednica zahtevaće da se ta tačka skine sa dnevnog reda. U suprotnom, glasaće protiv – saopštila je SLS. Od ambasada u Prištini, EK i OEBS zatraženo je da omoguće da zakonska rešenja ne ugrožavaju interese i prava nevećinskih zajednica.


Vučić s Erdoganom o autoputu Beograd-Sarajevo i situaciji u BiH | Kakanj-X\nVučić s Erdoganom o autoputu Beograd-Sarajevo i situaciji u BiH\n“Doručak i razgovor u četiri oka sa pogledom na Bosfor”, napisao je Vučić na Instagramu.\nVučića je ispred Vahdetin palate, zvanične rezidencije turskog predsjednika, sačekao Erdogan.\nTokom radnog doručka dvojica predsjednika razgovarat će o bilateratnim odnosima, ekonomskoj saradnji i odnosima u regionu, a jedna od tema bit će i novi turski investitori u Srbiji, unapređenje i dalje jačanje bilateralne i ekonomske saradnje Srbije i Turske, kao i regionalna i međunarodna pitanja.\nKako je Vučić rekao po dolasku u Istanbul, građani Srbije će rezultate ove posjete moći da vide za nekoliko mjeseci i u narednim godinama, ukazujući na to da su investicije koje dolaze iz Turske važne jer dolaze u vangradske i manje sredine.\nJedan od projekata o kojima će razgovarati dvojica predsjednika je i izgradnja autoputa Beograd-Sarajevo, a očekuju se i razgovori o odnosima u regionu – situaciji u BiH, kao i o nastavku dijaloga Beograda i Prištine, prenose Vijesti.ba.


Pucnjava na aerodromu u Meksiko Sitiju – ima povređenih - 15.10.2021, Sputnik Srbija\nPucnjava na aerodromu u Meksiko Sitiju – ima povređenih\nKako je saopštio sekretar za civilnu bezbednost grada Meksiko Omar Garsija Harfuh, povređeni su van životne opasnosti. Policija je privela jednog od napadača koji je takođe ranjen, ali je on kasnije podlegao povredama. Prema navodima pres službe međunarodnog aerodroma, incident se dogodio kada su dva motocikla jurila za automobilom i pucala u njega nakon što je automobil ušao u zonu aerodroma.Na mestu pucnjave su pripadnici policije.Pucnjava nije uticala na odvijanje vazdušnog saobraćaja.\nsvet, meksiko, pucnjava, aerodrom, hronika\n17:43 15.10.2021 (Osveženo: 17:54 15.10.2021)\nCC BY-SA 4.0 / Wikipedia / Another Believer / Terminal 2 Međunarodnog aerodroma u Meksiko Sitiju\nCC BY-SA 4.0 / Wikipedia / Another Believer /\nDve osobe su povređene ispred Terminala 2 međunarodnog aerodroma u Meksiko Sitiju u petak ujutru, javila je gradska policija.\nKako je saopštio sekretar za civilnu bezbednost grada Meksiko Omar Garsija Harfuh, povređeni su van životne opasnosti.\nPolicija je privela jednog od napadača koji je takođe ranjen, ali je on kasnije podlegao povredama.\nPrema navodima pres službe međunarodnog aerodroma, incident se dogodio kada su dva motocikla jurila za automobilom i pucala u njega nakon što je automobil ušao u zonu aerodroma.\nNa mestu pucnjave su pripadnici policije.\nPucnjava nije uticala na odvijanje vazdušnog saobraćaja.


Aleksandar Ivanović: Snimci kamera dali bi odgovor ko je ubio Olivera - Radio Kontakt Plus\n09:42, 16.01.2020Izvor: Beta\nBratanac ubijenog lidera Gradjanske inicijative SDP Olivera Ivanovića Aleksandar Ivanović veruje da bi snimci kamera za nadzor dali odgovore na mnoga pitanja, pa i na to da li su ubistvo izvršili Srbi ili Albanci i ko im je pomogao da dođu i da napuste Kosovsku Mitrovicu.\n"Reč je o svega nekoliko uskih ulica kojima se kretao Oliver. Danima su pripremali logistički to ubistvo i na kraju ga izvršili, a u tim ulicama postoji veliki broj kamera", rekao je Ivanović za novi broj nedeljnika NIN povodom druge godišnjice ubistva lidera Gradjanske inicijative SDP, prenosi Beta.\nOn je naveo da je "neverovatno da odmah imamo detaljne snimke sa više kamera" kada se pali knjiga zamenika gradonačelnika Beograda Gorana Vesića, a "godinama nemamo nijedan snimak kada je izgubljen život".\nPrema njegovim rečima, kameru na svojoj kancelariji je lično postavio Oliver Ivanović, a "iz neobjašnjih razloga je bila ugašena u momentu kada je na njega pucano".\nKako je naveo, Oliver Ivanović mu je govorio o bezbednosnim rizicima.\n"I danas mi odzvanja njegova rečenica: 'Sve su mi uradili, ostalo je još samo da me ubiju'. Lično sam s njim razgovarao pre ubistva kada mi je rekao da je obavestio Beograd, Prištinu, pa i strance, da ne želi, ako mu se nešto desi, da posle neko kaže: 'Nisam znao'", rekao je Ivanović, navodeći da je Oliver Ivanović bio "izuzetno ugrožen".\nOn je dodao da je Oliver Ivanović "upozoravao zvanični Beograd da ne smeju da dele Srbe na naše i njihove... i da je kampanja koju vode protiv njega, u kojoj ga etiketiraju kao izdajnika, neprimerena i nezakonita i da ga bezbednosno ugrožavaju na takav način", rekao je Aleksandar Ivanović.


Naslovna » BG svaštara » Budući Beograd » Panoramski točak u Beogradu?\nAh Neša 15. mart 2017. Budući Beograd Postavite komentar\nPoznati arhitekta je na prostoru od 80 hektara parka kod Ušća predvideo sedam tematskih zona posvećenih nauci, sportu, zabavi, umetnosti uključujući i „umetničku stazu“ do Muzeja savremene umetnosti.\nOn je kao pozitivnu stvar za gradnju panoramskog točka istakao da bi „postao obeležje grada i primamljiv za turiste“, dok je minus „ne baš preterano atraktivan pogled koji bi se sa njega pružao“. Ova atrakcija se prvi put spominje u javnosti, za razliku od planetarijuma koji, po svemu sudeći, više nije aktuelan.\nInače, na prostoru od, Jan Gel je predvideo sedam tematskih zona posvećenih nauci, sportu, zabavi, umetnosti… Uz panoramski točak mogli bi da budu izgrađena i nova filharmonija, akvarijum, gondola…\nOvaj deo Beograda bi u tom slučaju imao šetalište uz reku dugačko čak 2,9 kilometara, te mnoštvo dečjih igrališta, fudbalskih i košarkaških terena, teretana na otvorenom.\nNaravno, za sada je ovo još samo u planovima.\nTagovibg svaštara budući beograd izgradnja panoramski točak radovi ušće\nPrethodni U bioskopima: Kraljica Španije\nSledeći Proleće u Beogradu: Ponedeljak, 20. mart, 11 časova i 28 minuta